
Agus  gabhaibh 

clogad 

na  slàinte. 


ladsan  a  thèid  sios 
do'n  fhairge  air  longan ; 
Chi  iadsan  gniomharan 
lehobhah. 


Dhia  beannaich  ar  Righ 


Co  sgaras  sinn  o  ghràdh  Chriosd?  an 
dean  trioblaid,  no  àmhghar,  no  geur- 
leanmhuinn,  no  gorta,  no  lomhnochduidh, 
no  cunnart,  no  claidheamh? 

Ni  h-eadh,  ach  anns  na  nithibh  sin  uile 
tha  sinn  a'  toirt  tuilleadh  agus  buaidh,  trid- 
san  a  ghràdhaich  sinn. 

Oir  tha  dearbh-bheachd  agam,  nach  bi  bàs, 
no  beatha,  no  aingil,  no  uachdaranachda, 
no  cumhachda,  no  nithe  a  tha  làthair,  no 
nithe  a  tha  ri  teachd, 

No  àirde,  no  doimhne,  no  creutar  sam 
bith  eile,  comasach  air  sinne  a  sgaradh 
o  ghràdh  Dhè  a  tha  ann  an  losa  Criosd  ar 
Tighearna. 

Rom.  viiL  35,  37-39 

Agus  chi  iad  'aghaidh;  agus  bithidh 
'ainm-san  air  dàr  an  eudain. 

Taisb.  xxU.  4. 

A  sheòldaìrean  agus  a  shaìghdelrcan 
Gaidhe alack  ! 

Ann  an  ainm  an  Tighearna  losa  Criosd,  Prionnsa 
na  sithe,  tha  sinn  a'  cur  fàilte  oirbh. 

Mar  chinn-suidhe  thri  eaglaisean  a  tha  searm- 
onachadh  an  t-soisgeil  anns  a'  Ghaidhlig,  dh'- 
iarradh  sinn  a  dheanamh  dearbhta  dhuibh  gu 
bheil  ùrnuìghean  ar  coimhthionalan  a  ghnàth  a' 
dol  suas  as  bhur  leth.  Gu  'n  robh  Dia  'n  a  sgiath 
dhuibh  ann  an  la  a'  chunnairt,  a'  tabhairt  duibh 
foighidinn  agus  neart  an  làithean  feithimh  agus 
faire,  buaidh  ann  an  la  a'  chatha,  agus  gu  'n 
gabhadh  e  thuige  fein  sibh  an  uair  a'  bhàis !  An 
lorg  bhur  fulangais  agus  bhur  fein-iobradh  gu  'n 
robh  sith  le  ceartas  air  a  steidheachadh  air  an 
talamh,  an  ùin  gun  a  bhi  fada ! 

Cha  'n  'eil  ceàrna  de  'n  t-saoghal  air  nach  do 
dhruidh  fuil  uasal  nan  saighdeirean  Gàidhealach, 
aims  na  làithean  a  dh'fhalbh,  's  iad  a'  cathachadh 
as  leth  rlgh  agus  diithcha.  Thug  sibh  dearbhadh 
mu  thràth,  anns  a'  chogadh  so,  gur  mic  sibh  a  tha 
airidh  air  cliù  bhur  sinnsireachd.  Tha  sinn  a' 
toirt  buidheachas  do  Dhia  air  bhur  son.  Ma 

thig  a'  ghairm  oirbh  gu  triall  as  a  so,  cuiribh  bhur 
n-aghaidh  air  a'  bhàs  mar  dheagh  shaighdeirean 
losa  Criosd ;  ach  ma  's  e  rim  an  Tighearna,  sibh 
a  thighinn  dachaidh  fa-dheòidh  gu  bhur  tir  agus 
bhur  dàimhean  caithibh  aimsir  bhur  beatha  mar 
dheagh  shaighdeirean  losa  Criosd. 

Mar  dhuinne  is  amhluidh  dhuibhse,  cha  'n  'eil 
ann  ach  aon  tearmunn,  eadhon  Dia.  A  mhàin 
cuireamaid  so  'n  'ur  cuimhne  : 

'S  fearr  na  bhi  'g  earbs'  d  duine  beo 

Ar  dòchas  chur  an  Dia  ; 
'S  fearr  na  bhi  'g  earbs'  a  prionnsaibh  mòr 

Ar  dòchas  chur  's  an  Triath. 

Is  sinn, 
bhur  seirbhisich  anns  an  Tighearna  losa  Criosd. 

Cianu-suidhe  Eaglais  na  h~Alha. 

CeanH'Suidhe  na  h-Eaglais  Sliaoir  Aonaiclite. 

Ceann-suidlic  na  h-Eaglais  Shaoir. 

MAC  AN  DUINE* 


"  Oir  thaiiiig  Mac  an  duine  a  shireadh,  's  a  tiucvnadli  an  n'l 
sin  a  bha  caillte .''' — LuCAS  xix.   lo. 

Cha  robh  Criosd  riamh  air  falbh  o  aite  's  am 
bith  'nuair  bha  tròcair  gu  bhi  air  a  nochdadh. 
Air  an  dearbh  aite  sin  coinnichidh  Criosd  agiis 
am  peacach  a  cheile,  agus  's  i  coinneamh  bheann- 
aichte  a  bhios  ann,  Cha  robh  E  riamh  air 
dheireadh,  agus  cheart  cho  cinnteach  's  a  bha  an 
t-àite  air  òrduchadh  anns  an  robh  am  peacach  gu 
bhi  faotainn  tròcair,  bha  an  t-àm  dhe  bheatha 
air  òrduchadh  mar  an  ceudna  anns  an  dearbh  aite 

*  Searmon  a  thugadh  seachad  an  Gaidhlig  anns  an 
Eaglais-iarainn  an  Sineais,  an  Sgire  Lairig,  an  Cataibh, 
'nuair  bha  mòran  dhaoine  air  an  cleachdadh  ann  an  obair- 
aitich  air  an  ochdamh  la  air  fhich-ead  de  cheud  mhios  an 
Earraich,  1875  leis  An  Urramach  Ian  Ceanaideach,  D.D„ 
Ministear  na  h-Eaglaise  Saoire,  an  Inbhir-Pheofharan. 

sin,  agus  aig  an  uair  sin  coinnichidh  Criosd  agus 
esan  a  cheile. 

Chaidh  Criosd  troimh  lericlio  a  chionn  gu  robh 
peacach  an  sin  bha  dol  a  dh'  fhaotainn  tròcair. 
Tha  'ainm  air  innseadh — b'e  Sacheus  e ;  agus  na's 
mo  na  sin,  tha  e  air  innseadh  dhuinn  gu  robh  e 
'n  a  chis-mhaor — eun  breac  anns  na  làithibh  sin, 
agus  feumaidh  esan  a  bhi  breac  da  rireadh  a  tha 
mar  sin  am  measg  pheacach.  Dh'eirich  olc-san 
a  reir  'inbhe— bha  sin  'n  a  chridhe,  agus  bha 
cothrom  aige  air  a  chur  an  gniomh.  Bha  e 
saoibhir,  agus  cha'n'eil  e  air  innseadh  dhuinn  gu 
bheil  mòran  diubh  sin  air  an  gairm.  Mar  chis- 
mhaor  bha  e  àrdanach,  bha  e  dubh,  agus  bha  e 
saoibhir.  Nach  bu  mhi-choltach  an  neach  e  air 
tròcair  fhaotainn?  Ach  cha'n'eil  slighean  De 
mar  ar  sHghean-ne,  agus  mar  sin  b'e  so  an  dearbh 
neach  bha  gu  bhi  faotainn  tròcair  aig  an  uair  so, 
agus  anns  an  àite  so. 

Rann  3. — Bu  mhlann  leis  losa  fhaicinn ; 
cha'n'eil  e  air  innseadh  dhuinne  ciod  e  o  'n 
d'eirich  a'  mhiann  so.  Tha  fhios  againn  gu'n 
cuala  e  uime  mar  neach  iongantach  a  rinn  mòran 
mhiorbhuilean,  agus  bha  seòrsa  de  dheidh  aig  air 
esan  fhaicinn ;  ach  na'n  robh  Dia  air  fhàgail  dha 
fhein,  bhiodh  e  toilichte  le  sealladh  a  shùla,  agus 

rachadh  e  dhachaidh  'g  a  chàineadh  mar  neach 
nach  robh  airidh  air  an  dàrna  leth  a  bh'air  a  ràdh 
mu  thimchioll.  Bha  e  'na  dhuine  beag,  agus  cha 
b'urrainn  da  esan  'fhaicinn  airson  dòmhlachd  an 
t-sluaigh,  ach  b'urrainn  e  ruith  ni  bu  luaithe,  agus 
sreap,  na's  fhearr  na  fear  a  b'àirde,  agus  's  e  so  a 
rinn  e  chum  gu  faiceadh  e  Criosd. 

Ra7i7i  5. — Thainig  Criosd  'nuair  a  thainig  an 
t-àm  airson  tròcair,  oir  cha  robh  e  riamh  air 
dheireadh.  Sheall  e  suas,  agus  chaidh  a  shùil 
troimh-san,  agus  cha  'n  e  sin  a  mhàin,  ach  labhair 
e  ris;  agus  leis  an  t-sùil  sin,  is  leis  a'  ghuth  sin 
chaidh  ni  dha  ionnsuidh  a  chuir  e  troimh  a  cheile. 
Labhair  e  le  cumhachd.  i.  'S  e  focal  glacaidh  a 
bh'ann.  Chual'  e  'ainm,  agus  le  sin  rinn  a'  ghairm 
greim  air.  2.  'S  e  focal  greasaidh  a  bh'ann.  'S  e 
so  an  rathad  a  ghabhas  focal  Chriosd  'nuair 
a  thig  e  le  cumhachd,  agus  mur  tig  focal  De 
dhachaidh  thugad-sa  anns  an  rathad  so,  cha  bhi 
buannachd  gu  bràth  agad  uaithe.  Bho  bhi  'g  a 
ghlacail  chaidh  am  focal  air  aghaidh  gu  bhi  'g  a 
ghreasad,  agus  bha  feum  air  sin.  Carson  ?  Bha 
airson  gu  robh  e  air  bruaich  na  h-iutharna,  agus 
'nuair  tha  so  air  fhaotainn  a  mach,  's  e  am  na 
cabhaig  a  bhios  ann.  Bu  mhaith  leam  gu  faigh- 
eadh  tu  so  a  mach  an  diugh,  ged  a  chumadh  e  o 

chadal  thu  airson  miosa,  no  airson  bliadhna,  na'm 
faigheadh  tu  tròcair  aig  a  cheann  mu  dheireadh. 
Ach  is  urrainn  do  Dhia  obair  chabhagach  a 
dheanamh  mar  a  thachair  a  thaobh  Shacheuis. 
3.  'S  e  focal  irioslaichidh  a  bh'ann — "thig  a  nuas." 
Thubhairt  e  so  ri  'anam  cho  maith  r'a  chorp — e 
thighinn  a  nuas  o  spàrdan  na  fein-earbsa.  4.  'S 
e  bh'ann  focal  soillseachaidh — "Feumaidh  mi 
fantuinn  aig  do  thigh."  Cha  'n  e  a  mhàin  gu  'n 
do  chuir  se  e  fein  'n  a  ghlòir  fa  chomhair-san,  ach 
dh'oibrich  a  chumhachd  ann  a  leithid  a  dhòigh 
's  gu'n  deachaidh  e  gu  bhroilleach.  Cha'n'eil 
mi  saoilsinn  gur  ann  gun  aithne  aige  co  a  bh'ann 
a  thainig  e  nuas.  5.  'S  e  focal  tàlaidh  a  bh'ann 
— "  Feumaidh  mi  fantuinn  an  diugh  aig  do  thigh." 
Gheall  e  cha  'ne  a  mhàin  so,  ach  bha  so  ann,  na'n 
tugadh  Sacheus  umhlachd  do'n  a'  ghairm,  is  na'n 
tigeadh  e  nuas,  gu  'n  caitheadh  e  siorruidheachd 
maille  ris  ann  an  neamh.  Tha  e  air  aithneachd- 
uinn  ann  an  neamh  is  ann  an  iutharn  'nuair  a 
choinnicheas  Criosd  agus  am  peacach  a  cheile, 
ach  gu  bràth  cha  bhi  an  dealachadh  air  iarraidh 
anns  a'  cheud  ionad,  no  air  fhaicinn  anns  an 
ionad  eile.  Ciod  e  cho  cumhachdach  is  a  bha 
gairm  Chriosd !  Chuireadh  so  chum  greim  a 
dheanamh  air,  is  bha  e  deanta — chum  a  thoirt  a 

nuas,  agus  thainig  e  nuas — chum  cabhag  a 
dheanamh,  agus  rinn  e  cabhag — "  Feumaidh  mi 
fantuinn  aig  do  thigh,  agus  ghabh  e  ris  gu  toileach." 
Ciod  e  nach  urrainn  am  focal  so  a  dheanamh 
'nuair  a  thig  e  le  cumhachd !  Na'm  biodh  an 
t-sùil  agam  fo'n  ungadh,  bhiodh  e  'n  a  bhriseadh 
cridhe  dhomh  a  bhi  a'  faicinn  na  tha  so  a'  falbh 
gun  chumhachd  Chriosd  bhi  air  aithneachadh  leo. 
Feuch  gu  bi  an  uiread  so  a  dh'eagal  ort — eagal  nach 
bi  cumhachd  Chriosd  air  a  dheanamh  aithnichte 
dhuit  ann  an  tròcair. 

Rann  7. — Cha  'n  fhaca  naimhdean  Chriosd 
riamh  a  mhiorbhuilean  gu  ceart.  'Nuair  a  chaidh 
e  gus  an  tigh,  thubhairt  iad  gu'n  deachaidh  e  gu 
tigh  "  duine  a  bha  'n  a  pheacach."  Nis  bha  da  ni 
bha  'g  a  fhireanachadh  ann  bhi  deanamh  sin — 
glòir  naomhachd  Chriosd,  agus  glòir  a  ghaoil. 
Tha  Criosd  ag  eiridh  an  so  chum  a  bhi  nochdadh 
dha'n  sùiHbh  cleachdadh  na  beatha  spioradail  ann 
an  anam  Shacheuis,  'nuair  bha  esan  ag  aideachadh 
a  dhroch  shHghean,  agus  a'  rùnachadh  bhi  'g  an 
treigsinn  anns  an  am  ri  teachd.  Cha  'n  fhac' 
thu  ni  riamh  tha  na's  taitniche  do  naomhachd 
Chriosd  na  tròcair  a  nochdadh:  tha  e  deanamh 
sin  le  "spiorad  breitheanais  agus  le  spiorad 
losgaidh."  Ach  bha  ni  eile  aig  Criosd  r'a  innseadh 

dhaibh — "Thainig  Mac  an  duine  a  shireadh  agus 
a  theàrnadh  an  ni  sin  bha  caillte."  "Tha  sibh 
feargach  rium-sa,"  mar  gu'n  abradh  e,  "gu  bheil 
mideanamh  an  dearbh  ni  airson  an  d'thainig  mi." 
Ciod  e  cho  còrdta  ris  an  obair  sin  a  bha  e  Sacheus 
a  theàrnadh,  agus  gu'n  ruigeadh  e  air  coir  anns  an 
t-slàinte,  agus  dearbhachd  air  gu'n  do  theàrnadh 
e.  Mar  a  dhùin  e  am  beòil  thug  e  leasan  briagh 
dha  Sacheus — "Tha  slàinte  air  teachd  an  diugh 
dh'ionnsuidh  an  tighe  so,  do  bhrigh  gur  mac  do 
Abraham  esan  mar  an  ceudna."  Bha  e  mar  sin 
air  a  dheanamh  'n  a  fhear-com-pairt  de  chreidimh 
Abrahaim,  a  chunnaic  a  là-san  fad  as,  agus  a  rinn 
gàirdeachas.  Ciod  e  an  la  beannaichte  sin  a 
bh'aig  Sacheus — bha  Criosd  aig  'na  chridhe  le 
a  Spiorad,  agus  bha  e  anns  an  fheòil  'n  a  thigh. 
Tha  thu  ag  radh — "  Ma  ghabhas  mi  e  cha  bhi 
leithid  sin  a  shealbh  agam."  Cha  bhi,  ach  bithidh 
e  agad  le  a  Spiorad  an  so,  agus  bithidh  na's  leòir 
agad  fadheòidh  le  bhi  maille  ris  shuas,  far  an 
^'treòraich  e"  a  shluagh  "gu  aibhnichean  de  uisge 
beò,  agus  far  an  tiormaich  e  gach  deur  o  an 
sùilibh." 

Cean7i-teagaisg — Ran?i  lo. — "  Thainig  Mac  an 
duine  a  shireadh  agus  a  theàrnadh  an  ni  sin  a 
bha  caillte." 

Bheir  sinn  fainear. 

I.  An  Truaghan  caillte. 
II.  A  Charaid. 

III.  A  theachd. 

IV.  Crioch     a    theachd — "a    shireadh    agus 

a  theàrnadh  an  ni  sin  a  bha  caillte." 

I.  Am  fear  cailjte.  Gun  teagamh  tha  againn 
ann  an  Sacheus  aon  diubh  sin  a  bha  "caillte,"  agus 
is  ann  do  pheacaich  chaillte  a  thug  Criosd  an 
t-ainm  sin.  Carson?  i.  Cha  'n  fhaigh  thu  an  ni 
tha  caillte  far  am  b'  àbhaist  da  bhi.  'Nuair 
a  sheallas  tu  air  a  shon,  agus  'nuair  nach  urrainn 
duit  fhaotainn,  their  thu  gu  bheil  e  caillte,  agus 
feumaidh  tu  sin  a  ràdh  mu  pheacaich.  Bha  iad 
aon  uair  dlùth  do  Dhia — 'n  a  fhàbhar — 'n  a 
chomunn — 'n  a  shlighibh,  ach  seall  air  an  son  nise 
'n  a  choir  is  cha'n  fhaigh  thu  iad  an  sin.  Seall  air 
an  son  'na  fhàbhar,  is  cha'nfhaigh  thu  iad  an  sin 
— tha  iad  fad  as  uaithe— fo  fheirg  is  fo  mhallachd, 
oighreachan  na  feirge.  Seall  air  an  son  'n  a 
chomunn  is  cha'n  fhaigh  thu  iad  an  sin — tha  iad 
an  ceannairc  'n  a  aghaidh,  agus  ag  ràdh — "Cha  'n 
àill  leinne  an  duine  so  a  bhi  'n  a  righ  thairis 
oirnne."  Seall  air  an  son  'n  a  shlighibh,  is 
cha'n  fhaigh  thu  iad  an  sin — tha  iad  air  falbh  o 

shlighibh  Dhe,  agus  cha  do  ghluais  iad  riamh 
annta,  agus  mar  sin  tha  iad  caillte. 

2.  An  ni  tha  caillte  tha  e  an  cunnart  bhi  air 
a  mhilleadh.  Tha  uaireadar  agad  'n  a  do  phòcaid, 
agus  leanabh  agad  'n  a  do  thigh,  agus  mu  dh'fhàgas 
tu  aon  diubh  so  a  mach  anns  a'  mhachair,  bios 
iad  air  am  milleadh,  no  theid  iad  am  mugha. 
Millidh  an  stoirm  an  t-uaireadar,  no  marbhaidh 
e  an  leanabh.  Tha  a'  chaora  an  cunnart  'nuair 
tha  i  air  falbh  o'n  a  chròdh,  an  tiribh  far  a  bheil 
beathaichean  fiadhaich,  mur  tig  an  buachaille 
chum  a  toirt  air  a  h-ais.  Agus  's  ann  mar  sin  tha 
e  do  d'thaobh-sa.  Na  smuainich  mu  neach  eigin 
eile,  ach  mu  d'thimchioll  fhein.  Nach  'eil  e 
mar  sin  dha  do  thaobh-sa,  cho  fad  agus  a  tha  thu 
air  falbh  o  Dhia,  fo  làmhan  a'  mhortair,  agus  air 
bruaich  na  h-iutharna.  Nach'eil  thu  an  cunnart 
bhi  dheth  gu  siorruidh?  Tha  mi  a'  faicinn  a' 
pheacaich  air  bruaich  na  h-iutharna,  gun  chomas 
aige  air  aon  cheum  a  ghabhail — a'  toiltinn  a  bhi 
an  sin  airson  a  pheacannan.  Ciod  e  a  th'  ann  a 
tha  g'  a  thàlaidh  an  sin  ?  Ciod  e  a  tha  'g  a  tha- 
ruing  a  steach  ?  Tha  mi  a'  labhairt  riut-sa  fa  mo 
chomhair,  oir  is  e  so  do  dhearbh  staid  an  lathair 
Dhe. 

An  ni  nach  mòr  is  fhiach  coimhead  as  a  dheidh 

cha  teid  thu  a  choimhead  air  a  shon,  ach  an  ni  tha 
gle  phriseil  agad,  ni  thu  a'  li-uile  ni  'n  a  do  chomas 
chum  's  gu  faigh  thu  e,  agus  gu  bi  e  sàbhailt  agad. 
Shuidhich  lehobhah  a  chridhe  o'n  uile  bhith- 
bhuantachd  air  cuid  de'n  t-sUochd  dha'm  buin 
sinn.  Agus  am  b'fhiach  iad  coimhead  as  an 
deidh  ?  Gu  dearbh,  a  charaid,  cha  b'fhiach.  Bha 
iad  beag  mar  chreutairean,  agus  truaillidh  mar 
pheacaich,  agus  an  làmhan  a'  mhortair.  Gu  dearbh 
is  beag  a  b'fhiach  iad  coimhead  as  an  deidh,  ach 
ghràdhaich  e  iad,  agus  rinn  a  ghràdh  iad-san 
do-labhairt  priseil  'n  a  shealladh,  cho  priseil  's 
gu'n  do  chuir  e  a  Mhac  fein  airson  coimhead 
as  an  deidh.  Bha  inntinn  Chriosd,  mar  Uhia 
o'n  uile  bhith-bhuantachd  air  cuid  an  Lairig,  agus 
bha  a  h-uile  ni  fachomhair  airson  an  slàinte.  Tha 
thu  ag  ràdh — "  Dhùin  thu  an  dorus  orm  nise  gu 
h-iomlan."  Cha  d'rinn,  a  charaid,  oir  mur  biodh 
sin  fior,  cha  bhiodh  an  dorus  gu  siorruidh  air 
fhosgladh  dhuit,  oir  is  ann  mar  thoradh  air  so 
tha  e  gu  bheil  a'  ghairm  air  teachd  gu  do  dhorus 
anns  an  t-soisgeul. 

11.  An  Caraid.     Ciod  e  a  their  sinn  mu  thim- 

chioll-san?     Cha   bhiodh    e   tuille   's   a   choir   a' 

radh  mu  dheidhinn-san  nach  robh  riamh  a  leithid 

ann.      i.  Cha  robh  leth-bhreac  aige  airson  inbhe. 

Na'm  faigheadh  tu  caoimhneas  o  do  leth-bhreac 
fhein,  cha  bhiodh  focal  mu  dheidhinn  ach  na'm 
faigheadh  tu  caoimhneas  o  dhuine  mòr  chluinneadh 
a'  h-uile  neach  mu  dheidhinn,  ach  ciod  e  tha  sin 
an  coimeas  ris  an  an  duine  bhochd  a'  faotainn 
caoimhneis  o  Mhac  Dhe  ann  a  theachd  mar  dhuine 
dhoilghiosan  gu  bhi  coinneachadh  ris  a'  chrann- 
cheusaidh. 

2.  Cha  robh  a  leth-bhreac  ann  airson  caoimh- 
neis. Ged  a  chuireadh  tu  caomhneas  uile  aingle 
na  glòire,  agus  uile  dhaoine  na  talmhainn 
cuideachd,  cha  bhiodh  ann  uile,  an  coimeas  ri 
caoimhneas  Chriosd,  ach  a  mhàin  mar  am  boinne 
as  lugha  de'n  uisge,  an  coimheart  ris  an  loch 
ud  shios.  Cha'n'eil  eadar-dhealachadh  cho  mòr 
eadar  am  boinne  uisge  agus  an  loch  is  tha  eadar 
uile  chaoimhneas  dhaoine  is  aingeal  agus  caoimh- 
neas Chriosd  an  gràdh  na  Diadhachd.  Ciod  e 
a  dh'eireas  dhuit  mur  ruig  e  ort  ?  Thàinig  e  chum 
's  gu  fuilingeadh  e,  is  gu  faigheadh  e  bàs,  is  cha 
chreid  thu  e.  O,  ma  tha  e  furas  dhuit  a  bhi 
gun  dion  a  ghràidh  's  a  chaoimhneis,  agus  sin 
sint'  a  mach  dhuit,  ciod  a  dh'eireas  dhuit?  Tha  e 
'g  ràdh — "'Shhi  mi  mach  mo  làmhan  gu  h-iomlan 
ri  pobull  eas-umhal  agus  a  labhras  a'  m'  aghaidh," 
agus  ma  tha  e  a'  deanamh  sin,  tha  e  'ga  dheanamh 
14 

dha  do  thaobh-sa  eadhon  gu  beul  na  h-iutharna, 
chum  's  gu  faigheadh  e  a  ghàirdeanan  timchioll 
ort,  is  gu'n  deanadh  e  do  theàrnadh. 

3.  'S  e  an  treas  ni  anns  a  bheil  e  a'  seasamh 
'na  aonar,  agus  's  e  sin  a  chumhachd  air  a  bhi 
deanamh  maith.  Ged  a  chitheadh  uile  ainglean 
na  gloire  agus  uile  dhaoine  na  talmhainn  thu  a' 
luidh  far  an  d'  fhag  an  tuiteam  thu,  cha  b'urrainn 
iad  uile  do  chuideachadh,  no  do  thoirt  beò,  ach 
is  urrainn  an  Ti  so  a'  h-uile  ni  a  dheanamh  air  do 
shon,  chum  do  shireadh  is  do  theàrnadh.  O, 
na'm  faiceadh  tu  cho  fagus  is  tha  e  ort  an  diugh — 
na's  fhaisge  na  bha  e  air  Sacheus  air  mullach 
na  craoibhe.  Tha  e  ag  ràdh — "Feuch  tha  mi 
a'  m'  sheasamh  aig  an  dorus,  agus  a'  bualadh :  ma 
dh'  eisdeas  neach  's  am  bith  ri  m'  ghuth,  agus  gu 
fosgail  e  'n  dorus,  thig  mi  a  steach  d'  a  ionnsuidh, 
agus  gabhaidh  mi  mo  shuipeir  maille  ris,  agus 
esan  maille  rium-sa."  Bha  e  aig  dorus  eaglais 
Laodicea,  agus  tha  e  aig  do  dhorus-sa  a'  h-uile 
uair  tha  e  a'  teachd  a  d'  ionnsuidh  anns  an  t- 
soisgeul.  Tha  e  an  so  an  diugh  le  coir  is  le 
cumhachd  a  bhi  teàrnadh.  Ciod  e  a  bhuann- 
I  achd  bhiodh  ann  duinn  bhi  'g  a  shearmonachadh, 
I  mur  biodh  fios  againn  gu  bheil  e  an  so  cheart  cho 
ciiinteach  agus  a  tha  e  an  glòir.  Ged  bu  Mhac 

Dhe  e  bha  e  air  fhoillseachadh  anns  an  fheòil, 
air  a  bhreith  o  'n  òigh,  'na  luidh  anns  a'  phrasaich. 
B'f  hearr  learn  gu  faicinn  an  sin  e  airson  mionaid  le 
mo  shiiilibh  fo  bhuaidh  an  ungaidh  na  ged  a  bhiodh 
Cataobh  gu  h-iomlan  agam  dhomh  fhein.  Na'm 
biodh  aon  tarruing  anail  agad  an  rathaid  a  bhi 
'g  a  fhaicinn  an  sin,  ruigeadh  tu  air  na's  mo 
na  b'urrainn  a'  chriutheachd  gu  lèir  a  thoirt  duit. 
Na'm  b'urrainn  domh  Dia  a  choinneachadh 
ann-san,  ag  ràdh  rium — "  Mo  Mhac  gràdhach," 
agus  creideamh  air  mo  thaobh-sa,  coinneachadh 
ris  a'  chliii  sin  ann-san,  bhiodh  cuilm  agam  dha 
m'anam.  O!  "  diomhaireachd  mhòr  na  Diadh- 
achd.  Dia  air  fhoillseachadh  anns  an  fheòil" — 
nàdur  na  daonnachd  a'  gabhail  comhnuidh  ann 
am  pearsa  Mhic  Dhe,  agus  esan  a'  gabhail  comh- 
nuidh an  sin.  Bha  eagal  orm  'nuair  bha  mi  a' 
sealltuinn  ri  Eden  gu  biodh  mo  nàdur  'n  a  stàbull 
aig  iutharn,  ach  a  nis,  tha  mi  'g  a  fhaicinn  mar 
theampull  na  Diadhachd — an  Diadhachd  a'  gabhail 
comhnuidh  an  sin,  agus  a'  dealrachadh  a  mach 
an  sin.  Ciod  an  rughadh  gruaidh  tha  nis  aig  a' 
Mhilltear,  ciod  a'  ghlòir  tha  nis  aig  lehobhadh, 
agus  ciod  an  dòchas  a  th'  aig  an  anam  bhochd ! 

Mu  'n  Ti  so  tha  tri  nithe  fior. 

(i)  Thiiinig  e  mar  Shlanuighear  do  bhrigh  gur 

e  fear-dàimh  e.  Cha  b'urrainn  neach  o  shean  a 
bhi  'n  a  f  hear-saoraidh  ach  fear  -  dàimh.  A 
chionn  gu  bheil  Criosd  'n  a  Fhear-dàimh,  tha 
cothrom  aige  bhi  'na  Fhear-saoraidh.  Cha 
b'urrainn  domh  aithneachadh  mar  Shlànuighear 
mur  robh  e  'na  Fhear-dàimh.  Ach  chi  sinne 
Mac  Dhe  is  Mac  an  duine  anns  an  Fhear- 
shaoraidh.  Na'm  biodh  sealladh  agam  air-san 
mar  sin,  bhiodh  cuilm  aig  m'  anam  an  diugh. 

(2)  Mar  Fhear-dàimh  tha  mo  nàdur  a'  gabhail 
còmhnuidh  ann  an  aonadh  ris  an  Diadhachd  anns 
a'  phearsa  sin.  O !  Cheartais,  f  huair  thu  Ian 
riarachadh ;  O !  Lagh,  cha  'n  e  a  mhàin  gu  bheil 
thu  air  do  choimhlionadh,  ach  tha  thu  air  t'arda- 
chadh  agus  urram  air  a  chuir  ort ;  O !  Ghloir  na 
Diadhachd,  fhuair  thu  do  Ian.  Troimh  an  fheòil 
tha  mi  faicinn  boillse  de  ghloir  na  Diadhachd, 
agus  ma  tha  dòchas  agam-sa,  tha  glòir  aig  Dia, 
oir  mur  biodh  e  mar  sin,  cha  bhiodh  dòchas  sam 
bith  air  mo  shon-sa. 

(3)  'S  e  Mac  an  duine  e  fo  ungaidh  an  Spioraid. 
Cha  'n  aithne  dhomh  ciod  a  th'  aig  an  Spiorad  ri 
dheanamh  chum  a  bhi  cumail  suas  an  aonaidh 
eadar  nàdur  na  Diadhachd  agus  nàdur  na 
daonnachd  'na  phearsa — cha'n'eil  mi  dol  a  steach 
an    sin — ach    tha   e    fior   gu   bheil   aige-san  gach 

17  h 


Mac  an   Duine 

ni  air  a  bheil  iadsan  a  theàrnar  a'  cur  feum.  Na'm 
faiceadh  tu  cho  maiseach  's  a  tha  e,  bheirinn 
diibhlan  duit  so  fhàgail  an  diugh  as-eugmhais- 
san.  Le  sealladh  fo  'n  ungaidh  air-san  'n  a 
dhaonnachd  is  'na  Dhiadhachd,  bheirinn  dùbhlan 
duit  cumail  air  falbh  uaithe. 

III.  A  theachd.  Mar  is  e  so  an  Ti,  amharc  ri 
theachd.  Nach  e  so  am  focal  aoibhneach?  An 
d'rinn  do  chridhe  riamh  dannsa  ris?  Tha  thu 
'g  ràdh — "  B'  f  hearr  learn  dannsa  a  dheanamh  le 
mo  chasan."  Gu  dearbh,  tha  iomadh  amadan  ann 
cosmhuil  riut-sa,  ach  na'm  biodh  dannsa  a'  chridhe 
agad  ris  an  fhuaim  so,  cha  dhiùltainn  dol  comhla 
riut.  Bha  soisgeul  ann  roimhe  sin — gu'n  robh  e 
tighinn — tighinn  a  reir  a  gheallaidh  an  Eden — 
"gu'm  bruthadh  sliochd,  na  mnà  ceann  na 
nathrach."  Bha  so  aig  Abraham  —  gu  robh  e 
teachd — bha  e  aig  Noah — bha  e  aig  Maois.  Bha 
gach  iobairt  ag  ràdh — "Tha  an  t-Uan  a'  teachd." 
Bha  Daibhidh  'g  a  chur  an  ceill  anns  na  Sailm, 
Isaiah  anns  an  fhaidheadaireachd,  agus  na  Faidh- 
ean  uile  gu  Eoin  Baiste  mu  dheireadh,  ach 
mu'n  do  sguir  e  b'urrainn  e  a  ràdh,  cha  'n  e  a 
mhàin  gu  robh  e  teachd,  ach  gu'n  d'  thainig  e —  - 
"Feuch  Uan  Dc  tha  tabhairt  air  falbh  peacaidh 
an  t-saoghail." 

Ach  ciod  mu  a  theachd  ? 

I.  'S  e  so  fhoillseachadh  anns  an  fheòil — a 
bhreith.  Cionnus  is  urrainn  domh  'aithneachadh 
'nuair  a  thig  e  ?  C  ait'  an  teid  mi  a  choimhead 
air  a  shon  ?  'N  ann  am  measg  nam  prionnsachan 
as  àirde  's  an  tir,  no  anns  na  caistealan  as  mo? 
Cha  'n  ann.  Cha  'n  f  haca  mi  ach  aingidheachd  an 
sin.  Cha  'n  fhaigh  thu  e  ach  am  measg  nam 
beathaichean  anns  an  stàbull— anns  a'  phrasaich, 
agus,  theagamh,  gu  robh  am  biadh  a  bh'aig  na 
beathaichean  air  a  sguabadh  air  falbh  mu'n  robh 
e  air  a  chur  an  sin.  longantas  !  O  !  an  t-iongantas 
tha  'n  so !  Dh'aithnich  na  buachaillean  e,  agus 
na  daoine  gHce,  agus  na'm  faiceadh  tu  e  gun 
bhuaidh  an  ungaidh  bhi  ort,  theireadh  tu  gu 
robh  iad  amaideach.  Ach  bha  iad  ghc,  oir 
chunnaic  iad  anns  an  "  leanabh  bh'  air  a  bhreith, 
am  Mac  bh'  air  a  thabhairt" — blia  glòir  na 
Diadhachd  ann  an  naoidheanachd  a  dhaonnachd 
a'  dealrachadh  an  sin.  Cha'n'eil  mi  gabhail 
iongantais  riu  airson  a  bhi  deanamh  na  rinn  iad. 
Thàinig  e,  agus  is  briagha  an  ni  bhi  coimhead 
ri  a  sheasamh  'nuair  a  thàinig  e.  C  ait'  a  bheil  e  ? 
Air  an  talamh  ?  Na's  fhaisge.  Ann  an  nadur 
an  duine?  Na's  fhaisge.  Ann  an  àite  nan 
ciontach  ?  Na's  fhaisge.  Fo'n  lagh  ?  Na's  fhaisge. 

Ann  ar  n-àite  fa  chomhair  Dhe  ?  Seadh ;  tha  e 
'n  sin  chum  's  gu'n  tugadh  e  do  cheartas  na  bha 
e  'g  iarraidh,  agus  dha  eud  De  airson  a  ghlòire 
na  bha  e  'g  iarraidh.  Tha  thu  'g  ràdh — "Cha 
dean  e  sin  gu  bràth  ? "  O,  ni  a  chionn  gur  e  an 
TÌ  tha  'n  sin  Mac  Dhe.  Bidh  rathad  air  tighinn 
am  fagus  aig  gràdh  Dhe,  agus  bidh  an  truaghan 
air  a  shaoradh. 

2.  Tha  e  teachd  ann  an  carbad,  agus  is 
glòrmhor  an  carbad  e.  Tha  'n  Ti  bh'  air  a 
ghlòrachadh  'n  a  shuidhe  an  sin.  'S  e  carbad 
glòrmhor  a  th'  ann.  Theirear  ris  "  Soisgeul 
glòrmhor  an  De  bheannaichte."  So  an  carbad, 
agus  c'  ait'  a  bheil  e?  An  Albainn?  Tha. 
Tha  e  anns  an  Taobh-Deas;  tha  e  anns  a' 
Ghaidhealtachd ;  tha  e  an  Lairig ;  tha  e  anns  an 
tigh  so  ;  tha  e  aig  do  dhorus-sa,  agus  ma  tha, 
is  an-aoibhinn  duit-sa  mur  leig  thu  a  steach  e. 
Gu'n  amhairceadh  Dia  ort  an  tròcair,  ma  chumas 
tu  an  TÌ  so  a  mach,  oir  tha  e  cho  dlùth  dhuit 
ris  an  f  hocal  ann  do  bheul,  seadh,  eadhon  ann  do 
smuaintean,  agus  gidheadh,  tha  thu  'g  a  chumail 
a  mach,  agus  ma  tha,  bios  e  na's  truaighe  dhuit 
mur  fosgail  thu  dha,  agus  mur  dùin  thu  ris  mar 
Shlànuighear  air  teirmichean  an  t-soisgeil.  Bi 
dealachadh   ann  fhathast,  agus    ma  bhios,  is  an- 


Mac  an   Duine 

aoibhinn    duit-sa,    ged    a     bhios    a'    ghlòir    aig 
Criosd. 

3.  Tha  e  teachd.  A  bheil  mi  'g  a  fhaicinn 
le  SLiil  mo  chuirp?  cha'n'eil  A  bheil  le  sùil  a 
chreidimh?  Tha.  Tha  e  teachd  le  a  Spiorad. 
Agus  c'arson  tha  e  teachd?  Tha  e  fhein  ag  inn- 
seadh  gu'n  "cuir  e  an  Comhfhurtair  a  thoirt 
dearbh  shoilleireachd  do'n  t-saoghal  mu  pheacadh, 
mu  fhireantachd,  agus  mu  bhreitheanas."  'S  i 
so  obair-san,  agus  thoir  an  aire  dha  so — cha  'n 
fheairrd  thu  a  theachd  anns  an  fheòil  agus  anns 
an  t-soisgeul,  gus  an  tig  e  le  a  Spiorad,  gu  bhi 
a'  càradh  na  h-oibre,  oir  is  ann  mar  sin  th'am 
peacach  air  a  dheanamh  'na  fhear-compairt 
dheth. 

Tha  mi  faicinn  Chriosd  a'  teachd  gu  tigh 
!  Shacheuis  anns  an  f  heòil,  anns  an  t-soisgeul, 
agus  le  a  Spiorad.  Ciod  an  t-urram  a  bha  air  a 
■  chuir  air  !  Ach  cha  d'thug  sin  ceann  àird  dha — 's 
iann  a  dh'irioslaich  sin  e.  Tha  Criosd  a'  teachd 
jle  a  Spiorad  air  bonn  a  theachd  anns  an  fheòil, 
;chum  a  bhi  a'  co-chur  na  saorsa  a  choisinn  e 
ri  anaman  caillte. 

IV.  Crioch  a  theachd — "a  shireadh  agus  a 
theàrnadh  an  ni  sin  a  bha  caillte."  A  bheil  fhios 
;  aige  c'ait  a  bheil  iad  ?     O,  tha,  ach  na'n  cailleadh 

tu  ni  sam  bith,  agus  na'm  faiceadh  tu  e  air  taobh 
thall  an  loch,  bha  fhios  agad  c'ait  an  robh  e, 
ach  cha  do  chum  sin  thu  o  dhol  'g  a  shireadh  far 
an  robh  e. 

Bha  fhios  aig  Dia  c'ait  an  robh  iad  so,  ach  cha 
robh  sin  a  mhàin  na's  leoir,  oir  cheart  cho  cinnteach 
agus  a  bha  iad  an  sin,  bha  a  ghràdh  ag  iarraidh 
a  bhi  ruigheachd  orra — a  bhi  'g  an  sireadh 
gus  an  ruigeadh  e  orra,  is  gu'n  d'thugadh  e  iad 
gu  bhi  maille  ris,  gu  bhi  'n  am  pobull  dha  fhein, 
is  gu'n  teàrnadh  e  iad  le  saorsa  shiorruidh.  Ciod 
a  bu  chrioch  dha  theachd  's  an  f  heòil  ?  O,  's 
ann  chum  a  bhi  fulang  a'  bhàis  airson  pheacach. 
Cha'n'eil  mi  'g  àicheadh  gu'n  robh  e  air  a 
dheanamh  'na  fhear-compairt  de  fheoil  is  de 
fhuil,  ach  tha  mi  air  uairean  a'  saoillsinn  nach 
'eil  mòran  tuigse  aca-san  tha  'g  a  chur  mar  sin. 
'S  ann  chum  am  faotainn,  cha  'n  ann  mar  shluagh 
saorta,  ach  fo  chiont  a'  pheacaidh,  fo'n  a  mhallachd, 
agus  fo  chuing  an  lagha.  Cha  b'  urrainn  do 
Chriosd  am  faotainn  gus  an  deach'  e  a  steach  an 
sin.  Chaidh  e  a  steach  fo'n  lagh,  is  fo  mhallachd- 
san.  Cha  b'  urrainn  da  an  toirt  a  mach  a  sin 
gus  an  d'  thubhairt  ceartas — "Thoir  leat  iad," 
agus  gus  an  d'  thubhairt  eud  Dhe  airson  a  ghlòire 
fhein — "Thoir     leat    iad."     Agus     c'uin    a    bha 

sin?  'N  uair  a  cheannaich  e  iad  le  fhuil  fhein, 
choimhlion  e  an  àithne,  agus  cheannaich  e  iad 
uile. 

Tha  thu  'g  ràdh — "  Dh'f  hag  e  iad  air  an 
talamh,"  Cha  d'fhàg  e  aon  diubh  mar  tha  iad 
annsan.  Thug  e  iad  suas  maille  ris,  oir  mar  a 
chaidh  e  a  steach  leis  an  fhuil,  chaidh  e  a  steach 
I  leis  an  t-sluagh  shaorta,  agus  mar  dhream  a 
!  cheannaicheadh  chaidh  iadsan  uile  a  steach. 
j  "Cha  'n  eagal  daibh  a  nise,"  tha  thu  'g  radh, 
"ach  tha  a'  chuid  as  mo  dhiubh  air  thalamh." 
Tha,  ach  thig  e  air  an  son  le  f  hocal  is  le  a  Spiorad, 
agus  gheibh  e  iad  mar  a  tha  iad  annsan,  agus 
buill  de  a  chùmhnant.  Mar  sin  mar  an  ceudna, 
bithidh  iad  annsan  mar  shluagh  saorta.  Cha 
bhiodh  cridhe  Chriosd  riaraichte  mur  biodh  e 
làn-chinnteach  gu  biodh  gach  aon  diubh  air  a 
theàrnadh.  'Nuair  a  sheallas  e  orra  tha  e  a' 
faicinn  comharradh  na  fala  orra,  agus  bitheas  iad 
aige  mar  shluagh  saorta. 

Tha  e  teachd  anns  an  t-soisgeul,  agus  ciod 
a'  chrioch  a  th'aige  ann  a  bhi  teachd?  Tha  e 
teachd  chum  do  shireadh.  A  bheil  thu  'g  a 
thuigsinn?  Tha  mi  a'  freagairt  air  do  shon — 
"Cha  do  thuig  mi  riamh  e,  is  cha  do  chreid 
mi  fhathast  e."  Cha  do  chreid,  is  gidheadh,  tha 

e  furas  dhuit  cadal  a'  dheanamh  an  diugh.  Tha 
mi  faicinn  dithis  'n  a  do  dheidh.  Tha  'm  Mortair 
'na  do  dheidh.  Nach  criothnaicheadh  tu  na'm 
faiceadh  tu  duine  a'  coiseachd  an  sin,  agus  an 
leòmhann  'na  dheidh  ?  Ach  tha  mi  a'  faicinn 
rud  as  miosa — tha  mi  a'  faicinn  an  duine  ann 
am  beul  an  leòmhainn,  agus  air  a  ghiulan  air 
falbh  leis,  agus  an  duine  gu  socrach  an  sin. 
Carson?  'S  ann  do  bhrigh  's  gu'n  do  mhùch 
an  leòmhann  a'  bheatha  as  an  duine.  Tha  e  mar 
sin  dha  do  thaobh-sa,  oir  ciod  e  tha  'g  a  d' 
fhàgail  oho  socrach  ach  gu  bheil  an  leòmhann  a' 
falbh  leat,  is  gu  bheil  thu  deònach  dol  comhla  ris. 
Mur  b'ann  airson  na  h-ùrnuighe  air  a'  chrann- 
cheusaidh — "Athair,  thoir  maitheanas  dhaibh, 
oir  cha  'n  aithne  dhaibh  ciod  a  tha  iad  a' 
deanamh,"  bheirinn  thairis  mo  dhochas  dha  do 
thaobh-sa. 

Ach  ma  tha  am  mortair  'n  a  do  dheidh,  tha 
Criosd  'n  a  do  dheidh,  agus  feumaidh  tu  do 
roghainn  a  dheanamh  eadar  an  dithis.  Airson 
iiine  ghoirid  tha'n  roghainn  agad.  O  !  Shlànuighir, 
thàinig  thu  anns  an  t-soisgeul,  chum  mise  a 
shaoradh,  ach  is  fheàrr  leam  fantuinn  comhla  ris 
an  diabhol  na  dhol  comhla  riut-sa.  Tha  mi  a' 
labhairt  mu  bhur  cridheachan  an  dràsd.  Cha  do 

dhiùlt  thu  riamh  thu  f  hein  a  thoirt  dha  aims  an 
t-soisgeul  nach  robh  sin  air  a  ghabhail  a  steach  'n 
a  do  dhiùltadh.  Nach  mithich  dhuit  a  thoirt 
thairis !  Tha  thu  'g  ràdh — "Cha  d'iarr  mise 
riamh  gu'n  tigeadh  e  air  an  teachdaireachd  sin." 
Tha  cuid  ag  ràdh  'n  uair  a  tha  'n  leigh  a'  tighinn, 
nach  maith  leò  gu  biodh  e  air  innseadh  dhaibh  gu 
bheil  iad  tinn,  agus  mar  sin,  na'n  cuireadh  tu  fios 
air  an  leigh  bhiodh  iad  feargach  riut.  Carson  ? 
'S  ann  do  bhrigh  gu  bheil  iad  a'  saoilsinn  gu  bheil 
iad  slàn,  agus  nach  'eil  feum  aca  air  an  leigh.  O ! 
cho  lionmhor  is  a  tha  iad  ann  a  tha  mar  sin  mu'n 
anmana. 

Tha  thu  ag  ràdh — Na'm  bithinn  a'  smuaineach- 
adh;mu  Chriosd  a  bhi  'g  a  mo  shireadh,  dh'fheum- 
ainn  a  bhi  smuaineachadh  orm  f  hein  mar  neach  a 
tha  caillte,  agus  cha'n'eil  mi  'g  iarraidh  gu  biodh 
sin  a'  cur  eagail  orm.  O  !  na  fan  anns  an  staid  sin. 
Ma  thig  thu  dha  ionnsuidh  ann  an  umhlachd  d'a 
ghairm  fhein  gheibh  thu  ann-san  a'  h-uile  ni  air  a 
bheil  thu  a'  cur  feum,  chum  's  gu  biodh  tu  air  do 
shaoradh  leis  le  slàinte  shiorruidh.  Feuch  nach 
caill  thu  sin  airson  t-anma. 

Tha  mi  faicinn  neach  air  leabaidh  tinneis,  agus 
tha  dithis  comhla  ris — fear  air  gach  taobh.  Air  an 
aon  taobh  tha  leigh  'n  a  sheasamh,  is  sgian  gheur 

aige  ann  an  aon  làimh,  is  cungaidh  shearbh  aige 
's  an  làimh  eile,  agus  cha  'n  urrainn  do'n  duine 
thinn  a  bhi  air  a  leighis  gus  am  bi  iad  so  air  an 
cleachdadh.  Air  an  taobh  eile  tha  neach  'n  a 
sheasamh  agus  deoch  caidil  aige  ann  an  aon  làimh, 
agus  deoch  phuinseanach  aige  's  an  làimh  eile. 
Tha  deoch  cadail  aige  chum  's  gu'n  toir  e  dha  an 
deoch  eile.  Ciod  e  'tha  mi  a'  faicinn  ?  Tha  mi  a' 
faicinn  an  duine  tinn  a'  tionndadh  o'n  leigh,  agus 
a'  tionndadh  ris  an  fhear  eile  le  bheul  fosgailte, 
chum  is  gu'n  gabh  e  an  deoch  cadail.  O,  tha  na 
milltean  ann  an  diugh  a'  tha  deanamh  sin  ann  an 
seadh  spioradail.  Tha  iad  a'  tionndadh  air  falbh 
o'n  t-Slanuighear,  agus  tha  iad  a'  dol  comhla  ris  a' 
Mhilltear. 

Tha  mi  a'  faicinn  Chriosd  a'  tighinn  le  a  Spiorad, 
agus  ciod  is  crioch  dha  theachd?  'Nuair  a  tha 
neach  a'  dol  a  shireadh  airson  ni  a  tha  caillte,  tha 
e  gle  thric  a'  lasadh  coinnle  chum  's  gu'm  faigh  se 
e.  Cha'n'eil  feum  aig  an  Tighearn  air  coinneal, 
ach  tha  feum  aig  an  duine  bhochd  air  sin.  Tha  e 
a'  teachd  agus  a'  cleachdadh  focail  an  Lagha  an 
toiseach.  Ma  dh'fhaoidte  gu  bheil  e  beantainn  ri 
cleachdadh  air  choireigin  a  bh'aige,  agus  tha  'm 
focal  a  nis  'n  a  f  hocal  ditidh  dha,  agus  tha  e  'g  a 
fhaicinn  fhein  toilltinn  a  bhi  air  a  thilgeil  gu 

iutharn.     Ach  fuirich  airson  tiotain.     Tha  Criosd 

a  nis  a'  tighinn  le  focal  an  t-Soisgeil ;  agus  cia  mar 

a  tha  e  'g  a  f  haotainn  ?     Le  bhi  feuchainn  da  ma 

tha  e  'n  a  f  hocal  dochais  dha  na  h-uile,  gu  feum 

e  bhi  mar  sin  dha-san.     Tha  'n  Spiorad  a'  tighinn 

j  a  steach  mar  Spiorad  na  beatha. 

I       Fhuair   am    Fear-saoraoidh    esan,    agus    fhuair 

I  esan  am   Fear-saoraidh  ann  an  solus  an  Fhocail, 

i  agus  CO  is  urrainn  an  cumail  o  cheile — gineal  De 

j  anns  an  anam,   agus   Criosd  anns  an  t-Soisgeul? 

Cha  'n  urrainn  a  h-aon.     Tha  'n  fheòil  ag  ràdh — 

'S  urrainn  domhsa,  agus  an  saoghal  ag  ràdh — 'S 

urrainn    domhsa,    agus   an    diabhol   ag   ràdh — 'S 

urrainn  domhsa ;  ach  feuchadh  iad  uile.     Cha'n'eil 

aon  air  an  talamh,  no'n  iutharn  is  urrainn  an  snaim 

eadar   Criosd  agus  an    t-anam  fhuasgladh.     O,  a 

Shlànuighir,  fhuair  thu  e !     Ciod  e  a  tha  thu  dol 

a  dheanamh  ris  ?     Ni  mi  e  'n  a  bhall  de  mo  chorp ; 

cuiridh  mi  e  fo  sheula  mo  Spioraid ;  còmhdaichidh 

mi  e  le  trusgan  m'f  hireantachd ;  bheir  mi  a  steach 

e  an  làthair  M'Athar ;  agus  gheibh  mi  beannachd 

na  beatha  maireannaich  air  a  shon ;  ni  mi  e  'n  a 

leanabh   troimh   uchd-mhacachd,  agus   bithidh    e 

fo  churam  an  Triuir  ann  an  aon  ge  b'oil  leis  an 

t-saoghal,  an  diabhol,  agus  an  fheòil,  agus  bithidh 

e  air  a  theàrnadh  le  saorsadh  shiorruidh. 

Chuala  tu  briathran  a  chinn-teagaisg.  Tha  mi  a' 
togail  fianuis  fa  chomhair  suilean  De,  agus  caithir 
a'  bhreitheanais — fa  chomhair  gach  aon  tha  'n  so, 
gu'n  cuala  tu  na  briathran  so  mu  Chriosd,  agus 
crioch  a  theachd  air  an  innseadh  dhuit  an  diugh. 
Feumaidh  mi  freagairt  fhaotainn  dha  aon  cheist 
o  na  h-uile  neach  tha  'n  so — cha  'n  e  gur  urrainn 
domhsa  sin  a  chluinntinn,  ach  feumaidh  Dia 
freagairt  fhaotainn.  Agus  ciod  i  a'  cheist?  A 
bheil  thu  gu  bhi  air  do  theàrnadh  leis,  no  nach 
'eil  ?  Ciod  i  a'  cheud  f  hreagairt  a  tha  mi  a' 
cluinntinn  ?  "  Tha  mi  coma  co  dhii^ibh  gheibh  mi 
e  no  nach  fhaigh."  A  dhuine  bhochd,  b'fheàrr 
duit  gu  bu  tu  an  suidheachan  air  a  bheil  thu  'n 
a  do  shuidhe,  ma  leanas  tu  air  aghaidh  anns  an 
rathad  so. 

Tha  fear  eile  ag  ràdh — "Cha  'n  iarrainn  gu'm 
fàgadh  Criosd  mi  an  còmhnuidh,  ach  is  fheàrr 
leam  fuireach  airson  beagan  ùine  fhathast  mu'n 
tig  mi  d'  a  ionnsuidh."  Tha  mi  'g  innseadh  dhuit 
gu  bheil  an  gnothuch  so  eadar  aibh  anns  na  tearc 
mhionaidean  goirid  a  th'  agad  air  bruaich  na 
bith-bhuantachd,  agus  feumaidh  tu  bhi  air  no 
dheth  leis  a'  ghnothuch — "Feuch  a  nis  an  t-àm 
taitneach,  feuch  a  nis  la  na  slàinte." 

Tha  neach  eile  ag  ràdh — "  Tha  mi  an  dòchas  nach 

urrainn  domh  aicheadh  gu'n  d'  fhuarmi  mach  ma 
,  bhios  mi  gun  Chriosd  gu'm  feum  mi  bhi  dheth 
gu  siorruidh,  ach  is  beag  buaidh  th'  aig  sin  air  m' 
f  haireachduinn.  Tha  mi  cho  cruaidh-chridheach- 
cho  marbh,  agus  ma  tha  e  air  fhàgail  eadar 
mise  agus  an  Soisgeul  bithidh  mi  dheth  gu 
siorruidh."  'S  fheàrr  learn  labhairt  riut-sa  na  ris 
an  f  hear  eile.  Seall  ciod  e  a  th'  anns  a'  cheann- 
teagaisg — "Tlia  Mac  an  duine  a'  teachd  a  shireadh, 
agus  a  theàrnadh  an  ni  sin  a  bha  caillte."  Tha  e 
'g  innseadh  dhuit  gu  bheil  baranntas  agad  a  ràdh 
ris — "Tha  mise  cho  caillte  's  gu  bi  mi  dheth  gu 
siorruidh  mur  faigh  mi  cabhair  uait  fhein.  So 
agad  mise  chum  mo  ghlanadh,  chum  mo  shoills- 
eachadh,  chum  m'  ath-nuachadh,  chum  a  bhi 
dhomh  na  h-uile  agus  anns  na  h-uile.  Ma  thig 
thu  gu  so  cha  bhi  an  diiiltadh  air  taobh  Chriosd. 

Tha  fear  eile  ag  ràdh — "'S  e  mo  dhòchas  ann  an 
dol  an  coinnimh  na  siorruidheachd,  a  bhi  'g  a 
mo  thilgeil  fhein  air,  agus  a  bhi  'g  a  m'  f hàgail 
fhein  'na  làmhan.  O,  a  charaid,  cha  'n  f  hàillinnich 
e  thu  ma's  e  f  hocal  fhein  do  bharanntas." 

Tha  neach  eile  ag  ràdh — "  Fhuair  e  mi,  ach  tha 

mòran  de'n  t-seacharan  annam-sa  f  hathast,  ach  tha 

e  agam,  is  tha  dòchas  agam  annsan  gu  bi  crun  mo 

theàrnaidh  air  a  cheann  beannaichte  fhein;  agus 

's  e  mo  mhiann  a  bhi  'n  am  measg-san  a  tha 
seinn  a  chliii  troimh  an  uile  bhith-bhuantachd." 
Ma  tha  sin  agad  o  Dhia,  gu  robh  a  bheannachd  ort, 
is  gu  fanadh  sin  ort ;  agus  gu'm  beannaicheadli  e 
f  hocal,  is  da  ainm  gu  robh  an  cHù.     Amen. 


ÒRAID   DO   SHAIGHDEIREAN 
SAOR-THOILEACH 

Oraìd  Ifis  an  Dr  Ceana'uUach  aig  fosglaiJh  Talla  shaighdeirean 
ann  an  Drocha'td  A'  Bhanna,  GibUaii,  l88o. 

B'e  an  t-ainm  a  thug  bhur  Caiptean  air  a'  cheud 
iarrtus  a  chuir  e  thugam  an  Talla  so  fhosgladh  le 
òraid,  "  buille  air  an  deas."  Lean  air  sin  "  buille 
air  a'  chli,"  a'  bagradh  "  buille  air  a'  bheulaobh  air 
fad,"  ma  bha  mi  fhathasd  a'  diiiltadh  geilleadh. 
Air  dhomh  a  bhi  dh'easbhuidh  a  leithid  a  threubh- 
antais  'sa  choinnicheadh  a'  bhuille  mhòr  so,  chuir 
mi  a'  bhratach  bhàn  thuige  air  ball.  An  lorg  sin 
tha  mi  an  so  a  dh'  oidhirpicheadh  a  ni  sin  a 
dheanamh  a  dh'  iarradh  orm.  Tha  mi  an  dochas 
gu'n  creid  sibh  bhuam  gu'n  d'  thàinig  mi  cha'n 
ann  a  mhàin  fo  eagal  diùltaidh ;  oir  tha  na's  lugha 
mhiann  na  mhisneachd  agam  dhol  an  comh-stri 
r'ar  saighdeirean  saor-thoileach,  curanta. 

Tha  tlachd  agam  anns  an  oidheirp  saighdeirean 
saor-thoileach  a  thogail.  Tha  mi  a'  toirt  buidheach- 
as  Dhasan,  a'  làmhaibh  a  bheil  uile  chridheachan, 

gu'n  do  bheothaich  E,  chum  na  crlche  so,  gràdh 
dùthcha  oigridh  ar  tìre.  An  uair  bha  bagairt  a' 
tighinn  o'n  Roinn-Eorp'  dh'ionnsuidh  nan  eileanan 
so,  bhiodh  e  'na  mhasladh  air  treubhantas  mac 
foghainteach  Bhreatuinn  mur  a  d'  eirich  iad  mar 
aon  duine  a  dhìon  an  dùthaich  mhàthaireil. 
Tha  ar  tìr  crioslaichte  leis  a'  chuan.  Thug 
an  Cruithear  Mòr,  a  thug  dhuinn  ar  n-àite  anns 
na  h-uisgeachan  ro-mhòr,  balla  thònn  duinn  mar 
thearmunn.  Ach  tha  e  ceart  gu'm  biodh  feachd 
dhaoine  ri  slios  nan  cladaichean  air  a  bheil  onfhadh 
a'  chuain  iaraich,  agus  stuadhan  beucach  a' 
chuain  thuathaich,  a'  bualadh.  'Se  Esan  a  rinn 
uisgeachan  da  chuan  'nan  callaid  timchioll  oirnn,  a 
thionail  r'a  chèile  buidheannan  dh'  oganach  mar 
shaighdeirean  saor-thoileach  a  dhion  an  tir  'sa 
bheil  ar  tàmh.  Ann  a  bhi  a'  labhairt  mar  so,  cha'n 
'eil  mi  a'  tagar  gu  bheil  na  h-uile  tha  'gan  tairgse 
fhèin  do'n  t-seirbheis  so,  aon  chuid  gu  tuigseach 
no  gu  fìosrach  fo  bhuaidh  umhlachd  do  thoil  an 
Uile-Chumhachdaich.  Ach  is  e  a  làmh  mhòr  a 
ghluais  iad,  agus  is  e  aobhar  mòr  da-rìreadh  c  air 
taobh  an  do  chruinnich  iad.  Oir  tha  araon  ar 
Ban-Righ  agus  ar  tìr  ro-airidh  air  cathachadh  as 
an  leth,  agus  cha  b'e  ach  an  dubh-ghealtair  nach 
doirtcadh  fhuil  gu  toileach  air  an  sgàth. 

Agus  tha  dùthaich  againn  airidh  air  dion  mar 
nach  'eil  duthaich  eile  air  aghaidh  na  talmhainn. 
Tha  rioghachdan  ann  na's  fairsinge  na  Breatuinn, 
fo  chumhachd  ard-uachdaranan  eile.  Tha  tirean 
eile  ann  air  a  bheil  a'  ghrian  a'  deàrrsadh  na's 
soilleire.  Tha  iomadh  duthaich  ann  le  talamh  as 
torraiche,  agus  le  aimsirean  as  tioraile.  Tha  ar 
n-eileanan,  ann  an  dealbh  an  t-saoghail,  mar  gu'm 
biodh  iad  air  am  fògradh  bho  nam  mòr-thirean, 
agus  bho  am  buannachdan.  Tha  sinn  mar  gu'm 
biodh  sinn  air  ar  treigsinn  le  rioghachdan  mòr 
an  t-saoghail,  gad  tha  smn  aig  a*  cheart  am  an 
eisimeil  am  mòr  ionmhasan.  Nach  beag,  agus 
nach  aonarach  na  h-eileanan  so  a  muigh  'sa'  chuan 
mhòr  !  Gidheadh  tha  slat-shuaicheantais  ar  Righ 
sinte  thairis  air  na's  mo  de'n  domhain  na  slat- 
suaicheantais  Righ  sam  bith  eile.  Cha'n'eil  anns 
na  h-eileanan  so  ach  tuathanas-tighe  na  h-oigh- 
reachd  mhoir.  Ann  am  mòr-thirean  an  domhain 
tha  sealbhan  cho  mòr  againn,  ionnus  gu  bheil  ann 
an  aon  diubh,  aon  di-threabh,  no  loch  na's  mo  na 
Alba  gu  leir.  As  na  muillionan  a  tha  'san  Impir- 
eachd  mhòr  an  ear  is  gann  dh'  fhairicheadh  iad 
uiread  ri  uile  phobull  Bhreatuinn  asda.  Tha 
eileanan,  cuideachd,  fo  ar  Crùn,  an  coimeas 
riutha,  na'n  cuireadh  tu  Breatann  air  acair  ri'n 

taobh,  ged  tha  i  niòr  'nar  sealladh,  bhiodh  an 
dùthaich  mhòr  so  again n  ro-anabharrach  beag. 
Cia  as  thàimg  na  sealbhan  mora  so?  Co  thug 
dhuinne  a  leithid  so  de  chumhachd?  Car-son  a 
rinneadh  Breatann  mòr?  Cha'n  fhaod  e  bhi  gu 
bheil  a  mòrachd  gun  mhàthair-aobhair.  Fhuair 
sinn  e  Uaithe-san  a  tha  riaghladh  thairis  air  uile 
chinneach,  agus  a  bha,  mar  is  urrainn  d'an  Uile- 
chumhachdach,  a'  roinn  na  talmhainn  a  reir  a 
thoile,  agus  a'  buileachaidh  cumhachd  ar  na 
fineachan  a  tha  'gan  sealbhachadli.  Gun  teagamh 
choisin  sinn  le  buaidh  airm,  ach  is  e  Tighearna 
nan  cathan  a  thug  dhuinn  a'  bhuaidh.  Tha  e 
f  ior  gu'n  robh  seòldairean  ar  soithchean  cogaidh 
cruadalach  agus  neo-sgathach,  agus  am  fir-iùil 
geur-eòlach  agus  dan.  Tha  e  flor,  cuideachd, 
gu'n  robh  an  t-arm  Ian  de  dhaoine  fcitheach,  calma 
fo  Sheneleirean  cho  ainmeil  's  nach  d'  thugadh 
an  ceum  toisich  air  cuid  diubh  fathast.  Ach  co 
thug  dhuinn  na  daoine  so?  Co  cheannsaich 
agus  dh'  orduich  cuisean  chum  buaidh  a  thoirt 
d'ar  n-armaibh  ?  Is  ann  d'an  Ti  as  Airde  tha  sinn 
fo  fhiachaibh  airson  an  tuilleadh  fearainn  agus  an 
còrr  cumhachd  a  fhuair  sinn.  Is  leòir  sealladh  j 
aithghearr  de  dhealbh  an  t-saoghail  a  chum  so  a  j 
dheanamh  soil  lei  r.  B'e  neart  ag  oibreachadh  tre  | 

anmhunnachd  a    h'  aobhar  do   mhòrachd  Bhrea- 
tuinn. 

Ach  tha  ni  ann  as  feàrr  gu  mòr  na  meud  ar 
fearainn  agus  anabarrachd  ar  cumhachd,  eadhon 
so,  gur  e  tha'n  am  Breatauii  f/r  na  saorsa.  Mar 
nach  "eil  tir  eile  ann  as  mo,  cha'n'eil  aon  eile  an 
agaidh  na  talmhainn  le  leithid  a  shaorsa.  Tha  ar 
seòl-riaghlaidh,  le  a  dion  an  agaidh  mi-riaghailt 
air  an  dala  làimh,  agus  aintighearnais  air  an 
làimh  eile,  le  aideachaidh  àrd-uachdranachd 
lehobhah,  agus  gnùis  da  reachdaibh  Criosdaidh, 
agus  le  Prostanas  ro-shoilleir,  innte  fein,  airidh 
air  a  leithid  a  dhion  agus  gu'm  bu  choir  do  rogha 
mhac  Bhreatuinn  a  mheas  mar  urram  am  fuil  a 
dhòirteadh  as  a  leth.  Is  maith  a  fhuaireadli 
saighdeirean  saor-thoileach  Bhreatuinn  tional  mu 
thimchioll  brataich  na  saorsa.  Tha  ar  Righrean 
a  reir  diithchais,  ar  aon-fhiathachd  diithchasach 
le  ar  Parlaniaid  fear-ionaid  an  t-sluaigh,  a  toirt 
dhuinn  riaghladh  cho  sònraichte,  tha  'na  urras 
air  ordugh  agus  saorsa,  is  nach  faighear  a  leithid 
ann  an  rioghachd  eile  'san  t-saoghal.  Cha'n'eil 
mise  a'  cur  an  aghaidh  atharraichean  d'an  crioch 
tuilleadh  saorsa,  ma  tha  urras  deagh-ordugh 
diongmhalta.  Cha'n'eil  mise  a'  gearainn  air  coir 
roghnachaidh  luchd-ionaid  a  bhi  na's  fairsinge,  a 

mhàin,  ma  bhios  comas  na  còire  a  chleachdadh 
gu  glic  a'  deanamh  aghartachd  uidh  air-n  uidh. 
Ach  tha  mi  a'  cur  an  aghaidh  na  d'rinneadh  chum 
Prostanas  sònraichte  ar  seòl-riaghlaidh  a  chur  an 
lughad.  Cha  robh  ann  a  bhi  a'  leigeil  am  measg 
ar  luchd-riaghlaidh  iochdarain  fo  bhòid  do  chumh- 
achd  coimheach  agus  naimhdeil,  agus  buiU  de 
Eaglais  neo-dhligheach  agus  eascairdeach,  ach 
toradh  eud  meallta  airson  saorsa.  Is  cinnteach 
nach  d'  iarr  saorsa  cumhachd  a  bhi  air  a  chur  ann 
an  làmhaibh  na  muinntir  sin  nach  do  riaghail 
riamh,  ach  a  chum  bhi  a'  cur  fo  dhaorsa,  agus 
anns  an  tir  so  a  bha  glaodh  airson  saorsa,  a 
mhàin,  a  chum  agus  gu'm  faigheadh  iad  cumhachd 
a  dhearbhas  e  fein  mi-sheirceil  dha  gach  uile 
shaorsa,  ach  an  t-saorsa  sin  ni  foirneart  air  cogais, 
agus  a  dhòirteas  fuil  nan  uile  tha  dealaichte  uatha 
agus  a  chuireas  'nan  aghaidh.  Min-bhriste  gu'n 
robh  an  cumhachd  sin  a  ghluaiseadh  ar  rioghachd 
gu  tinne  sin  a  sgaradh  a  tha  a'  ceangal  crùn 
Bhreatuinn  ri  cuis  na  firinn  agus  na  fireantachd, 
agus  ris  an  Eaglais  air  son  a  bheil  eadhon  Esan 
a'  riaghladh  as  Righ  nan  righ  agus  Tighearna  nan 
tighearna. 

Tha  cinnich  ann  a  tha  ag  ràdh  gu  bheil  iad  a 
mealadh   na's  mo  shaorsa  na  sinne,  do  bhrigh,  a 

mhàin  gur  comh-laitheachd  iad.  Ach  'sann  am 
bosd  agus  cha'n'ann  an  saorsa  a  bheir  iad  barrachd 
oirnne.  Tha  fòirneart  ann  an  riaghladh  pobuill  a 
cheart  cho  cinnteach  's  a  tha  e  fo  shaor-riaghladh 
Righ.  Tha  e  uairean  a  cheart  cho  cunnartach 
eadar-dhealachadh  ann  am  beachd  bho  na  mhòir- 
chuid  'sa'  chomh-fhlaitheachd  ri  diùltadh  geilleadh 
dh'àithne  aintighearna  rioghail.  Maille  ruinne 
tha  saorsa  araon  bho  ainneart  a'  mhoran  agus 
fòirneart  a'  bheagan.  Tha  an  duine  saoibhir  a 
cheart  cho  cunntasach  d'an  lagh  ris  an  duine 
bhochd.  Cha'n  amhuil  sin  an  diithchanan  eile  a 
tha  a'  deanamh  bosd  a  saorsa  is  coimhionnanachd. 
Faodar  a?!  si/i  an  luchd  riaghlaidh  agus  am 
breitheamhnan  a  thoirt  a  thaobh  le  duais,  agus 
am  fabhar  a  cheannach.  Cha  thachair  sin  an  so. 
Gidheadh  thafhathast  tuilleadh'sa' choir  a  chothrom 
air  a  cheadachadh  an  taobh  a  steach  chearcaill  an 
lagha  do  mhuinntir  shaoibhir  fòirneart  a  dheanamh 
air  a'  mhuinntir  bhochd,  eadhon  'n  ar  tir.  Ach 
tha  an  t-àm  air  dol  seachad  anns  am  biodh 
cleachdadh  uile  chomais  an  lagha  air  a'  ghiulan 
gu  sàmhach.  Bu  ghHc  dhaibhsan  aig  a  bheil  an 
cumhachd  nach  do  chleachd  iad  e  gu  dochannach. 
Ann  a  bhi  dol  cho  fada  agus  a  cheadaicheas  an 
la2;h  dhaibh,  a  thagar  a  còirichean  as^us  a  thoirt 

geur-fhaireachduinn  d'an  luchd-eisimeil  air  a' 
cumhachd,  cha'n'eil  iad  ach  a'  brosnachaidh  a 
leithid  a  dh'  eirigh  am  measg  an  t-sluaigh  agus, 
'na  thònn  mòr  an  dian-chorruich,  a  sguabas  as  gu 
h-iomlan  an  inbhe,  an  cumhachd,  agus  an  cuid. 

Tha  diithchanan  ann,  mar  an  ceudna,  far  a  bheil 
lasair  mòr-ghreadhnachais  a'  deanamh  inbhe  an 
fhir-riaghiaidh  cho  dealrach  agus  gur  gann  a 
chithear,  fa  chomhair  sin,  an  greadhnachas  a 
bhuineas  do  inbhe  ar  Righ-ne.  Gidheadh  cha  ni 
sam  bith  eile  sin,  ach  boillsgeadh  cumhachd 
laisgeanta  an  aintighearna.  Is  meadhon  sin,  a 
mhàin,  gu  gintinn  urraim  an  aineolais  a  bheir  air 
soidean  miodalach  na  Cuirt,  agus  air  bochdan 
diblidh  striochdadh  do  thoil  an  fhir-fhoireigne 
neo-bhàidheil.  Tha  ar  Ban-Righ  anns  an  t-suidh- 
eachadh  shona  anns  nach  'eil  i  aon  chuid  ro  fhad 
as  bho  inbhe  a  h-iochdarain,  no  dh'easbhuidh  an 
urraim  a  dheanadh  ball-magaidh  dhi  ann  an 
sealladh  na  muinntir  sin  d'am  buin  e  urram  a 
thoirt  dhi ;  agus  tha  ar  laghan  a'  deanamh  a  staid 
rioghail  cho  soilleir  ann  a  bhi  a'  deanamh  cinnt- 
feach  dhi  urram  iomchuidh,  agus  a'  cur  criochan 
f'a  cumhachd  pearsanta. 

Tha  ar  saorsa  eaglaiseil  'na  tiodhlac  as  priseile 
dhuinn  na  saorsa  chomunnach  agus  staideil.  Tha 

i  againn  do  bhrigh  gu  do  ghràdhaich  ar  sinnsir  i 
eadhon  gu  bàs.  Chuir  iad  meas  mòr  oirre  a 
chionn  gu'm  b'àill  leo  aoradh  a  dheanamh  do  Dhia 
a  reir  'Fhocail,  agus  a  bhi  saor  gu  thoil  a  chur  an 
ceill  agus  a  dheanamh.  Tha  an  t-saorsa  so  againn 
a  nis  do  bhrigh  gu'n  do  choisinn  iad  coir  a 
sealbhachadh  le  eirig  am  fola.  Ach  tha  innleachdan 
air  chois  a  chum  ar  spiiineadh  de  an  asgaidh 
luachmhor  so.  Tha  an  Roimh  a'  roinn  ar  dùthcha 
a  rithist,  mar  bu  nòs,  'na  sglreachdan  Easbuig, 
thairis  air  am  bi  buidheann  bho  chumhachd 
allmharach,  gniomh-chomasach  a  bhi  comh-chur 
reachdan  na  Ròimhe.  Ma  dh'fhaodhta,  ann  an 
ùin  gun  bhi  fada,  gu'n  dean  na  h-innleachdan 
seòlta  agus  glòir-mhiannach  so  ùbraid  mhòr  'nar 
tìr.  Tha  iadsan  a  tha  gniomhach  'sa'  chùis  so, 
'nar  measg,  a'  feitheamh  air  an  uair  anns  am  bi 
cumhachd  Papanas  'san  tir  so  air  arach  gu  Ian 
neart,  ionnus,  le  cobhair  allmharach  an  taic  luch- 
brathaidh  'nar  measg,  gu'm  bi  e  comasach  air  ar 
cur  a  rithist  fo  chis  do  chumhachd  fuilteach  an 
Ana-Criosd.  Na  ruigeadh  an  la  eagalach  so 
oirnne,  bhiodh  feum  air  arm  de  shaighdeirean 
saor-thoileach  Prostanach  a  chathachadh  airson 
saorsa,  agus  a  rùnachadh,  mar  na  Cioiihnantaich 
roimh  so,  nach  bi  lorg  coise  an  fhoireigniche 

air   ùir  Alba   an   gaoil   gus  an   do   dhath   iad,   ais 
toiseach,  dearg  i  le  am  fuil. 

Agus  tha  aille  a  maise,  maille  ri  buannachdan 
eaglaiseil,  comunnach,  agus  stàideil  a'  dluth- 
cheangal  cridheachan  na  h-uile  dhinn  r'ar  dùthaich 
mhàthaireil.  Tha  sinn,  'san  ionad  so  dh'easbhuigh 
mòr-mheud  chearna  eile.  Cha  'n  'eil  'nar  tir 
nithean  cho  ro-chomharraichte  ri  fireachan  nan 
Alps,  no  Niagara,  a  thhladh  gu  ar  cladaichean 
eilthireach  o  dhùthchanan  cèin.  Ach  tha  againn 
ann  an  Alba  bhòidheach  fiamh  ghruaimeach  nam 
beann,  agus  maise  shèamh  nan  gleann,  a  tha, 
comhla  ri  na  lochan  agus  na  h-aibhnichean  thall'sa 
bhos,  'na  shealladh  a  tha  araon  a'  fagail  a  lorg 
domhain  ann  an  cridheachan  a  mac  mhothachail, 
agus  a'  giulan  a  leithid  a  thoileachas  inntinn, 
ionnus  gur  i  an  tir  so  as  fàrdach  dhaibh  as  i  am 
miann  gu  fior.  Bu  choir  do  "thir  nam  beann" 
a  bhi  na  "tir  nan  gaisgeach "  ullamh  gu  cogadh 
airson  an  tir  mhàthaireil  an  agaidh  gach  fear- 
fòirnidh,  agus  rùnaichte  gach  gnè  eu-ceart  iomain 
thar  a  criochan. 

Agus  is  i  so  tir  nan  dachaidhean  as  sltheile  agus 

as  sona  a  tha   air   an    talamh.     Mur  'eil  pailteas 

againn,    is   fhada   tha   slth   againn.     Mur   'eil   ar 

fearann   cho  torach   ri   talamh   dhùthchanan    eile, 

agus  ma  tha  sinn  as  eugais  blathas  tiorail  thirean 
eile,  tha  brosnachadh  againn  gu  spàirn  nach 
ceadaich  leisg  na  muinntir  sin  a  tha  air  thàmh  am 
measg  pailteas  de  thoraidhean  an  t-samhraidh. 
Bu  choir  baideal  de  shaighdeirean  saor-thoileach 
Bhreatannach  a  bhi  ceithir  thimchioll  tighean 
comhnuidh  nam  Breatannach.  Is  aithne  dhuinn 
anns  an  tlr  so  beannachdan  fois  baile,  agus  bu 
choir  dhuinn,  dh'aindeoin  gach  cunnart  a  bhi 
daonnan  ullamh  a  chum  an  dion.  Agus  an  uair 
tha  gràdh  teach',  maille  ri  gràdh  tire,  a'  cur  eud  an 
t-saighdear  'na  theine,  cha'n'eil  criochan  roimh 
dhànachd  a  spioraid,  agus  cha'n'eil  euchd  arma 
anns  nach  bi  a  Kimh. 

Seadh,  is  fhiach  Breatann  a  dion,  agus  tha 
aoibhneas  orm  gu'n  d'  eirich  a  mic  anns  a'  ghlu- 
asad  mhòr  so,  a  dh'  innseadh,  seadh  a  dh'  innseadh 
do  uile  rioghachdan  an  domhainn,  gu  bheil  iad 
ullamh  an  di^ithaich  mhàthaireil  a  dhion.  Cha'n- 
'eil e  air  iarraidh  orm  m'  aonta  a  chur  ris  gach  ni 
a  dh'  f  haodas  a  bhi  co-cheangailte  ris  a'  ghluasad 
so.  Tha  mi  a'  cur  m'  aonta  ris  thuige  so  a  mhàin, 
eadhon  ma  tha  e  air  f  hoillseachadh  gu  bheil  teine 
eud  an  àrmuinn  fathast  beò,  agus  gur  iad  mic 
Bhreatuinn  daoine  saor  a  tha  fo  bhòid  an  tir  as 
leo  a  dhion.     Ni  mo  a  dheanainn  fealla-dha  dhe 

an  arm  shaor-thoileach  mar  gu  robh  a  shaigh- 
deireachd  uile  co-sheasamh  'na  earradh.  Cha'n- 
'eil  co-fhaireachadh  sam  bith  agam  riutha-san  a 
tha  'ga  choimeas  gu  leth-bhreitheach  ris  an  arm 
shuidhichte  do  bhrigh  gur  e  am  feachd  so  a  ni  an 
cogadh.  ]^h'  iarrainn  a  bhi  taingeil  nach  'eil  obair 
cogaidh  aig  na  saighdeirean  saor-thoileach  r'a 
dheanamh.  Gu  ma  fada  mhaireadh  e.  Cuiridh  e  ri 
fad  laithean  an  saorsa  uaithe,  iad  a  bhi,  a  nis, 
uidhimichte.  Cha  ruig  sinn  a  leas  a  bhi  air  ar 
n-eigneachadh  gu  geilleadh,  le  bagair  teachd 
feachd  thar  thònn,  fhad  agus  a  tha  an  armailt 
dhion  so  againn,  agus  ni  an  làthaireachd  agus  an 
uidheam  ar  saoradh  eadhon  bho'n  bhagar.  Rinn 
fior  rogha  an  oigridh,  as  gach  staid,  iad  fein  a 
cheangal  ri  armailt  nan  saighdeirean  saor-thoileach. 
Cha'n'eil  buidheann  dhaoine  as  eireachdaile  fo 
arm  an  tir  sam  bith  eile.  Gu  ma  fada  bhitheas  e 
mu'n  aithne  dhaibh  ciod  e  a  bhi  /o  theine^  an  aite 
a  bhi  air  a  chid,  agus  mu'n  nochd  iad  comharraidh- 
ean  na  luaidhe  air  an  cuirp  an  aite  a  bhi  'gan 
aireamh  air  an  targaidean  !  Gu  ma  fada  bhitheas 
e  mu'm  bi  iad  fein  nan  targaidean  do  pheileirean 
an  nàmhaid. 

Ach  ma  dh'  iarr  sibh  orm  labhairt  aig  fosglaidh 
an  Talla  so,  is  ann,  gini  tea^amh,  ann  an  ceann  mo 

ghairm,  mar  shaighdear  a  dh'  iarr  sibh  orm  sin 
a  dheanamh.  Oir  is  saighdear  mi,  co  dhiiibh  's  e  sin 
m'aideachadh.  Ma  tha  mi  treibhdhireach,  a  reir 
m'aideachaidh,  is  saighdear  mi,  agus  ma  tha  àite 
urramach  agam  'san  armailt  d'am  buin  mi,  is  e  a  bhi 
togail  shaighdeirean.  Agus  tha  fhios  agam  gu'n 
ceadaich  sibh  dhomh  m'ùghdarras  a  chleachdadh ; 
oir  anns  an  armailt  d'am  buin  mise  cha'n'eil  fear- 
togail  shaighdeirean  gun  i^ighdarras.  Tha  ughdarras 
aige,  agus  cha'n'eil  e  ach  fo'n  Ard-Chomanndair — 
*'  Ceannard  na  slainte." 

Mar  fhear-togail  shaighdeirean  tha  tasdan  an 
Righ  agam  gu  thoirt  do  na  h-uile,  gun  leth- 
bhreitheachd  ann,  agus  bidh  na  h-uile  a  ghabhas  e 
air  ball  'nam  buill  de'n  armailt  so.  Agus  cha  chuir 
a  ghabhail  bachdadh  air  obair  laghail  sam  bith,  no 
air  saighdeireachd  ris  a  bheil  neach  sam  bith 
cheana  ceangailt.  ladsan  a  chathaicheas  air 
taobh  mo  Righ-sa,  faodaidh  iad  cathachadh  air 
taobh  bhur  Ban-Righ-sa  agus  bhur  tire.  Bhiodh 
iad  'nan  saighdeirean  a  b'  fhearr  do  Bhreatuinn 
na'n  robh  iad  an  toiseach  'nan  saighdeirean 
Criosdaidh.  Cha  ghluasad  reubaltach  e  an  ceann  a 
bheil  mise.  Cha'n'eil  mi  a'  brosnachaidh  ceann- 
airc  no  teichidh.  Cha'n'eil  mi  a'  tàlaidh  dhaoine 
bho  armailt  an  Righ  laghail  agus  thalmhaidh, 

ach  is  e  mo  mhiann  a  bhi  sgaradh  bho  na  h-uile 
sheirbhis  mi-laghail. 

A  chionn  gu'n  d'  iarr  sibh  orm  labhairt, 
ceadaichidh  sibh  dhomh  a  bhi  gniomhach  a  reir 
m'ùghdarrais.  Tha  f  hlos  agam  gu'n  coma  leibh  an 
saighdear  a  tha  a'  gabhail  naire  as  a  bhrataich ; 
agus,  do  bhrigh  gur  e  tha  annam  fear-togail 
shaighdeirean,  ceadaichidh  sibh  dhomh  impidh  a 
chur  oirbh  airgiod  mo  Righ-sa  a  ghabhail,  chum 
agus  gu'm  bi  sibh  air  àireamh  na  h-armailt  ris  a 
bheil  mise  ceangailt.  Ceadaichidh  sibh  dhomh 
labhairt  m'an  Righ  fo  bheil  mi,  agus  m'an  aobhar 
air  taobh  a  bheil  mi  ag  iarraidh  oirbh  bhur  n-àite 
a  ghabhail,  mu  dhòigh  ghabhail  "an  toirbheartais," 
agus  mu'n  t-seirbhis  anns  am  feum  a'  h-uile 
saighdear  Criosdaidh  a  bhi  a'  gabhail  pàirt. 

Tha  AN  RiGH  "sònraichte  am  measg  dheich 
mile."  Cha  robh  agus  cha  bhi  a  lethbhreac  ann. 
Co-ionnan  ris  an  inbhe  cha  b'urrainn  Righ  a 
bhi,  oir  tha  E  neo  -  chriochnach  àrd.  A 
choimeas  ann  an  sgeimheachd  cha'n'eil  idir  ann, 
oir  'na  Phearsa  tha  uile  ghlòir  na  diadhachd,  agus 
iomlanachd  maise  na  daonnachd.  Ann  an  sao- 
ibhreas  cha'n'eil  a  choimeas,  oir  is  "oighre  e  air 
lia  h-uile  nithean."  Air  dha  uile  ionmhas  na 
diadhachd  a  bhi  aige,  tha  aige  mar  an  ceudna 

pailteas  glòire  a  dheanamh  aoibhinn,  pailteas 
airidheachd  a  dheanamh  saor,  agus  pailteas  gràis 
a  theàrnadh  na  phògas  a  shlat.  A  choimeas  ann 
an  cumhachd  cha  ghabh  a  bhi  ann,  oir  dhasan  tha 
na  h-uile  nithean  comasach.  Air  fhocal  leum 
saoghail  do-àireamh  gu  bith.  Tha  E  "a'  cumail 
suas  na  h-uile  nithean  le  focal  a  chumhachd."' 
Le  cumhachd  fhocail  bha  mòr  shluagh  na  h-ifrinn 
air  am  fuadach  bho  a  ghnùis,  agus  bha  cuibh- 
richean  a'  bhàis  air  am  briseadh.  Agus  ruigidh 
asgnadh  a  mhiorbhuilean  air  talamh  an  àirde,  an 
uair  a  bheir  e  na  mairbh  uile  beò,  agus  a  bheir  e 
na  dh'eirich  o  na  mairbh  chum  breitheanais,  agus  a 
bheir  e  an  talamh  le  a  dhùile  uile,  le  a  chruth, 
agus  le  a  thomad,  thairis  do  theine  dian-loisgeach. 
Agus  ann  an  grlidh  cha'n'eil  a  choimeas  ann. 
Thug  E  dearbhadh  thar  tomhais  air  mar  a 
ghràdhaicheas  E.  Fhuair  E  bàs  air  a'  chrann, 
a'  giulain  na  nàire  agus  na  dòruinn  a  bha  co- 
cheangailte  ri  bhi  fo'n  mhallachd,  agus  is  neo- 
chriochnach  luachmhor  na  toraidhean  a  ghiula- 
ineas  a  ghràdh  dhaibhsan  a  thig  fo  'bhrataich. 
Thug  E  a  bheatha  airson  a  shaighdeirean  uile, 
chum  gu'm  maireadh  iadsan  uile  beò,  agus 
cheangail  E  am  beatha  suas  'na  bheatha  fein, 
ionnus  nach  faigh  iad  has  gu  bràth.  Agus  ann 

an  fii-eantachd  cha'n'eij  a  choimeas  ann.  Dh' 
fhuiling  E  bàs  a  chruinne-cheusaidh  a  chum  gu'm 
biodh  ceartas  air  a  riarachadh  le  f  huil ;  agus  bidh 
cumhachd  neo-chriochnach  a  bheatha  air  a  chle- 
achdadh  ann  a  bhi  a'  deanamh  làn-dhearbhta  dha 
shluagh  uile  an  còirichean  gu  leir,  agus  ann  a  bhi 
a^  cur  gu  neo-bhrigh  uile  ana-ceartais.  Agus  ann 
an  dilseachd  cha'n'eil  a  choimeas  ann,  oir  is  eu- 
comasach  dha  breug  a  dheanamh.  Gach  focal  a 
thig  a  bheul  tha  e  na's  seasmhaich  na  na  beannt- 
an  siorruidh.  Agus  ann  an  gloir  a  rioghalachd 
cha'n'eil  a  iethbhreac  r'a  fhaotainn.  Cha'n  e  a 
ghlòir-sa  glòir  o  leth  a  muigh,  gu  bhi  aig  ard- 
achadh  an  inbhe  'sa  bheil  E,  mar  tha  fior  mu 
ghreadhnachais  righrean  talmhaidh.  Ach  uaithe 
fhein  tha  a  ghlòir.  Tha  E  a'  cur  glòir  air  'inbhe 
agus  air  a  chathair  le  'thaisbeanadh  air  Fein. 
Bho  neach  eile  cha  d'thàinig  'urram.  Is  solus 
a  ghlòir  neo-chriochnach  e,  air  neadh  is  toradh  a 
chumhachd  neo-chruthaichte  e.  O,  is  Righ  Esan 
as  am  faodar  uaill  a  dheanamh  !  Is  maith  a  dh' 
fhaodas  clann  Shioin  uile,  a'  seasamh  armaichte 
ann  an  geataichean  Shioin,  a  bhi  aoibhneach  'nan 
Righ. 

Is    c    an    T-AOBHAR    ciiis    na    firinn,    agus    na 
lireantachd,  agus  na  slàinte.     Is  masladh  duaich- 
46 


Saor-Thoileach 

nidh  e  a  hhi  air  taobh  na  mearachd.  A  dheanamh 
stri  an  aghaidh  na  fìrinn  is  e  an  diblidheachd  as 
suaraiche  a  tha  ann.  Oir  is  e  so  a  bhi  ann  an 
sreathaibh  armailt  aig  a  bheil  "  Athair  na  breige  " 
air  a  ceann,  seadh,  armailt  de  thràillean  agus  de 
fhùidsidhean.  Is  luchd-brathaidh  iad  so  uile  air 
an  aobhar  airson  am  bu  choir  dhaibh  cathachadh. 
Agus  is  cridheachan  fuidseach,  daonnan,  cridheach- 
an  mi-dhileas.  Tha  iad  a  dh'  easbhuidh  freumh 
na  fior  ghaisge,  a  ni  is  e  an  f hirinn,  agus  tha  iad 
as  eugais  an  neart  a  tha  ri  fhaotainn  ann  a  bhi 
leigeil  taic  air  Dia  na  firinn.  Cha'n  fhior  ghaisge 
dalmachd  gharg  an  duine  a  tha  dan  am  peacadh. 
Ach  is  e  an  gaisgeach  as  mo  tha  air  talamh  an 
duine  air  a  bheil  eagal  peacaidh.  Is  e  "am 
firean"  a  tha  "treun  mar  an  leòmhan."  "  Teichidh 
an  t-aingidh  an  uair  nach  'eil  aon  neach  'ga 
leantuinn."  A  bhi  cathachadh  gu  dichiollach 
airson  a'  chreidimh  a  thugadh  aon  uair  do  na 
naoimh  is  e  an  comhrag  dh'ionnsuidh  a  bheil 
"deagh  shaighdeir  losa  Criosd''  air  a  ghairm. 
Agus  tha  e  air  a  ghairm  gu  cathachadh  airson 
ceartais  cho  maith  ri  firinn— airson  na  tha  lagh  ag 
agradh  cho  maith  ris  na  bheil  an  soisgeul  a' 
tairgse — airson  subhailc  cho  maith  ri  creideamh — 
airson  caifhc-beaf]ia  iiviraic  cho  maith  ri  creifd 

sgriobtuireil — airson  saorsa  seirbheis  a  dheanamh 
d'an  Tighearna  cho  maith  ri  saorsa  fhirifni  a 
chu?nail  agus  aideachadh.  Is  e  a  bhi  a'  cur  làmh 
'san  aobhar  sin  a  bhi  seasamh  air  taobh  Tighearna 
nan  sluagh,  agus  iadsan  uile  a  tha  coisrigte  ris 
an  aobhar  so  tha  Esan  aca  air  an  taobh.  Tha 
iadsan  uile  a  tha'  cathachaidh  fo  a  bhrataich  air  an 
dion  fo  sgàile  a  sgeith.  Is  e  ciiis  na  firhin  agus  na 
fireantachd  cùis  gràis  agus  teàruiiinteachd.  Cha'n 
'eil  a  h-aon  sabhailt  ach  am  measg  shaighdeirean 
an  Tighearn  losa  Criosd.  Tha  iad  a'  ghabhail 
taoibh  gràis  a  tha  a'  cathachaidh  airson  na  lirinn, 
agus  tha  gràs  a'  gabhail  an  taoibh-sa.  Is  e  gras 
a  thug  iad  gu  taobh  na  firinn  agus  na  fireantachd, 
agus  is  maith  bu  choir  dhaibh  a  bhi  eudmhor  mu 
urram-san.  Tha  am  beatha  foluichte  o  shaighead, 
shleagh,  agus  ghath,  eadhon  ann  an  teis-meadhon 
a'  chatha.  An  t-àite  sin  le  coltas  cunnairt  do  an 
t-saighdear  Chriosdaidh,  is  e  an  t-àite  as  teàruinnte 
tha  ann.  Is  ann  a  thaobh  nan  gealtairean  a  tha 
aobhar  criothnaiche.  Iadsan  a  ni  oidheirp  am 
beatha  a  ghleidheadh  is  iad  a  tha  a'  cur  am  beatha 
ann  an  cunnart.  Tha  firinn  agus  tròcair  ceartas 
agus  sith  air  còmhlachadh  a  cheile,  ann  ambas 
"Ceannard  na  Slàinte,"  a  bha  air  "a'  dheanamh 
foirfe  tre  fhulangasaibh,"  agus  chomhlaich  iad 

agus  phòg  iad  a  cheile  ann  an  teasairgiiin  u  gach 

comhrag  anus    am    hi    saighdeirean    Chriosd    gus 

nach  bidli  tim  ann  na's  mo. 

liu  mhiann  learn  saighdeirean  òg  fhaotainn 
airson  na  seirbhis  so.  Airgiod  mo  Righ-sa,  ann 
an  ainm  an  Righ  ft-in  ghuidhinn  oirbh  a  ghabhail. 

riia  e  air  a"  chur  fa'r  comhair  ann  an  tairgse 
Chriosd  anns  an  t-soisgeul.  Criosd  fein,  ann  an 
tairgse  an  t-soisgeil — is  e  sin  airgiod  an  Righ. 
Is  e  an  Righ  fein  a  tha  ann  le  uile  shaoibhreas 
a  ghràis,  agus  airidheachd,  agus  a  ghlòire.  Cho 
cadar-dhealaichte  agus  a  tha  so  o'n  tasdan  as 
àbhaist  a  thoirt  do  shaigdeirean  òg  armaill 
Bhreatuinn  '.  Cha'n'eil  ach  aon  chùinneadh  beag 
air  a  thoirt  dhaibh-san — tha  toirbheartas  beag  air 
a  chuir  ris  uairean — ach  cha'n  ana-minic  tha  an 
tasdan  'san  toirbheartas  air  an  caitheamh  gu  h-aith 
ghearr  an  tigh-an-òil.  Ach  ann  an  so  tha  saoibhreas 
nach  feudar  a  rannsachadk,  agus  tha  e  air  iarraidh 
ort  a  gabhail  thugad  air  ball.  A  bhi  'san 
t-.saighdeireachd  so  is  e  sin  a  l)hi  saoibhir  gu 
siorruidh.  Is  leibh-sa  na  h-uile  nithean  ma  tha 
sibh  deònach  a  bhi  le  Criosd — is  'ur  cuid-sa  e  '.sa' 
mhomaint  am  miann  leibh  diiineadh  ri  teirmichean 
an  t-soisgeil — 'sa'  mhomaint  'sa  bheil  sibh  toileach 
a  bhi  fo  fhiachaibh  anns  na  h-uile  nithean  do 

lusa  mar  Shlànuighear,  agus  a  bhi  'nur  seirbhisich 
dha  mar  Thighearna  nan  uile  nithean.  Gheibh 
sibh  an  uair  sin  airgiod  an  Righ,  eadhon  uilc 
ionmhas  an  Righ  :  gu  leòir  gur  giulain  gu  crioch 
bhur  n-uile  chathan — gu  leòir  a  mhaireas  dhuibh  gu 
siorruidh.  Ach  cha'n  fhaigh  sibh  e  'nur  lamhan. 
Cha'n  fhaigh  sibh  a  laimhseachadh  ach  a  mhàin 
na  tha  sibh  a  nis  a'  sealbhadh  de  shith.  Ach  tha 
coir  agaibh  air  na's  leis  an  Righ,  agus  ni  Esan 
a  bhuileachadh  oirbh  gu  gràsmhor  agus  gHc  mar 
chabhair  anns  gach  am  feuma.  O  !  is  cinnteach 
gur  teirmichean  fialaidh  iad  so — cho  fialaidh  agus 
gur  amaideas  agus  eucoir  an  diùltadh. 

Cha'n'eil  an  Righ  airson  a  bheil  mise  a  tagar 
mar  righrean  talmhaidh.  Cha  ghabh  iadsan  'nan 
armailtean  ach  daoine  dàicheil  agus  fallan.  Tha 
c  air  iarraidh  air  Seargaint,  a'  togail  shaighdeirean 
airson  arm  Bhreatuinn,  gu'n  duine  a  ghabhail  ach 
na  tha  saor  o  ghalair  a  reir  an  Hghichc.  Cha  bhi 
an  duine  croiteach,  no  luspardan,  n'an  dall,  n'ani 
bodhar,  n'am  balbhan  air  a  ghabhail  ;  Cha  leigear 
am  bacach  a  stigh  do  dh'arm  Bhreatuinn ;  ni  mo 
a  leigeat  a  h-aon  ro  òg  no  ro  shean,  na  aon  ach 
firionnaich  a  stigli.  Cha'n'eil  Ceannard  na  Slàinte 
a'  cur  a  leithid  sin  de  chuibhrichean  air  a 
.S/it'argai/i/t'(U/-tiii.  'Se'  ordugh  dhaibh  : — "  Thoir  a 

stigh  an  so  na  bochdan,  agus  na  bacaich,  agus  na 
doill."  Nach  bii  neònach  an  armailt  a  dh- 
eanadh  a  leithid  so.  (iu  cinnteach  is  coltach 
nach  "eil  iad  so  freagarrach  ach  airson  an 
tigh-eiridinn,  agus  ged  tha  iad  gun  amharus 
am  feum  leighis,  tha  iad  ullamh  cuideachd  airson 
a"  bhlàir.  Ann  an  armailtean  eile  cha'n  urrainn 
iadsan  a  theid  do  thighean-eiridinn  a  bhi  aig  a 
cheart  am  anns  na  sreathaibh  cogaidh.  Ach  tha 
e  chaochla  a  thaobh  an  armailt  Chriosdaidh. 
Faodaidh  iad  a  bhi  air  an  leigheas  'sa'  bhlàr 
chogaidh,  agus  eadhon  an  uair  a  tha  iad  a'  cogadli 
ris  an  nàmhaid.  Tha  Righ  'gan  gairm  gu  bhi 
nan  eits/atntich,  chum  's  gu'n  dean  e  saighdei?-ea?i 
dhiubh;  agus  faodaidh  iad  an  àite  a  chumail  ann 
an  seomairichean  a  Bhetesda,  eadhon  an  uair  a 
tha  iad  a'  cathachadh  fo'bhrataich.  An  ni  a  tha 
cu-comasach  ann  an  àitean  eile  is  riaghailt  e  ann 
an  so.  Agus  cho  freagarrach  's  a  tha  an  t-òrduch- 
adh  so !  Bha  mi  gu  trie  dhe'n  bheachd,  'nam 
òige,  gu  robh  ro  bheag  cliii  air  a  thoirt  do 
shaighdeirean  cumanta  airson  na  buaidh  a 
choisneadh.  B'e  an  t-Ard-Chomanndair  d'am 
b'àbhaist  an  cliù  iomlan  a  bhi  air  a  thoirt.  Ach 
mar  is  mo  a  leughas  mi  agus  a  bheachdaicheas  mi 
mu'n  chilis  is  ann  is  dearhKtfe^taà\mi  nach  robh 

buaidh  a'  Chomanndair  air  dan  an  là  air  a'  chur  ro 
àrd  mar  a  shaoil  mi  uaireigin.  x\ch,  ann  an  euchdan 
an  armailte  so,  is  e  Ceannard  na  Slainte  "  na 
h-uile  anns  na  h-uile."  Is  ann  tre  neart  fein  air 
a'  dheanamh  foirfe  ann  an  anmhunnachd  a  luchd- 
leanmhainn  tinn,  a  tha  obair  cogaidh  air  a' 
dheanamh  leis  gach  aon  diubh.  Is  ann  uaithe-san 
a  tha  iad  a'  faotainn  am  misneachd  agus  an  neart  gu 
leir.  An  cumhachd  a  tha  a'  toirt  na  buaidh 
dhasan,  agus  dhasan  a  mhàin  a  bhuineas  e,  Tha 
esan  a'  deanamh  na  h-uile  an  uair  nach  'eil  aige 
ach  laigse  leis  an  oibrich  e.  Na  biodh  meud  na 
galair  agus  na  laigse,  dh'aindeoin  cho  tròm,  mata, 
air  a'  dheanamh  'na  leisgeul  chum  diùltaidh  a 
thighinn  fo  bhrataich  Righ  losa.  Is  e  an  Righ 
Ceannard  na  Slainte.  Thigibh  Thuige-san  chum 
bhur  leigheas,  thigibh  Thuige-san  a  dheanamh 
seirbheis.  A'  taiceachadh  airsan  le  geur-aithnc 
air  bhur  neo-chomais,  agus  a'  leantuinn  solus 
iiiil  na  fìrinn,  rachaibh  a  mach  a  choinneachadh 
na  h-uile  dh'fhaodas  a  bhi  a'  feitheamh  oirbh,  Ic 
dòchas  ann  am  buaidh,  dhe'm  bi  gloir  gu  leir  aig 
an  Righ,  agus  buannachd  shiorruidh  agaibh-sa. 

Tha  An  Acuinn  uidheamaichte  dha  na  saighd- 
eirean  òga.    Tha  gu  leòir  anns  an  arm-lann  rioghail 
airson  gach  saighdear  òg  a  thig,  uidheamachadh. 

Tha  sinn  a"  cluinntin  iiairean  iiach  "eil  iVas  leòir  a 
ghunnachan  iomchuidh  r'ar  feum  a'  tighinn  a 
tighean  beairt-chogaidli  na  staid.  Ach  cha 
thachair  sin  ann  an  so.  An  cumhachd  a  tha  a' 
cosnadh  neach  gii  bhi  na  shaighdear,  tha  e  ag 
uidheamachadh  an  t-saighdeir  òig  "sa'  cheart  am. 
Tha  e  a'  tighinn  armaichte  mar  shaighdear.  Tha 
an  t-uirsgeul  mu  bhreth  ann  an  armachd  air  a 
choimhlionadh  ann-san  a  mhàin.  Ach  feumaidh  e  a 
bhi  ealanta  le  'armachd.  Tha  feum  aig  saighdeire- 
an  òga  air  feagaisg  arm.  Ach  cha'n  ionnan 
teagasg  shaighdeirean  òga  Criosdaidh  agus  dhuibh- 
sa,  shaighdeirean  saor-thoileach.  Cha'n'eil  namh- 
aid  far  comhair-sa  am  feadh  a  tha  sibh  air 
bhur  teagasg.  Is  ann  'sa'  mhac-mheamnadh  a  tha 
an  nàmhaid  a  tha  romhaibh.  Tha  bhur  stàiHnn 
a'  stobadh  an  athair  a  mhàin,  agus  tha  bhur 
peileirean  a'  bualadh  targaidean  màrbh  a  mhàin, 
nach  buail  air  ais.  Cha'n  ionnan  idir  do  shaighd- 
eirean saor-thoileach  an  t-soisgeil.  Is  fior  e  nach 
'eil  an  ceud  diachainn  anns  'na  h-àitibh  arda,  no  air 
a'  bhlar  fhosgailte.  Ach  is  fior  chomhrag  e  ri 
fior  nàmhaid.  Cha'n  ann  le  cathachadh  athairris- 
each  tha  iad  a'  fas  ealanta — cha'n  ann  am  "  fealla- 
chath "  a  dh'  f  hoghlumas  iad  eòlas  comhraig 
mhaith.  Agus  is  e,  ged  'se  na  seòmraichean  am 

hlnr,  stri  mharhhtach  ri  iiàmhaid  a  tha  araoii  laidir 
agus  sligheach.  Nan  cridheachan  's  nan  dach- 
aidhean,  feadh  an  teagaisg-arm,  choinnich  iad  ris 
gach  nàmhaid,  ris  am  hi  aca  cathachadh,  gus  am 
hi  laithean  a'  comhraig  criochnaichte.  Ann  an 
cruthan  nuadha,  faodaidh  an  nàimhdeas  e  fein  a 
nochdadh,  ach  'se  na  nàimhdean  ceudna  a  tha  ann 
a  ghnath.  Choinnich  iad  ri  na  mearachdan  an 
aghaidh  am  feum  iad  hanuis  fhollaiseach  a  thogail 
'nan  smuaintean  diomhair  fein,  agus  cha'n'eil  ann 
an  ionnsuidhean  saoghail  dùbhlanaich  ach,  air 
sheòl  eile,  uspairn  cheannairceach  an  cridheachan 
cealagach  fein,  a  bha  iad  air  an  deanamh  comasach 
le  cobhair  gràis,  ann  an  uaignidheas  an  seòmraich- 
ean  cur  an  agaidh,  agus  a  mhiichadh.  Na  h-uile 
nithean  a  bhios  aca  ri  ghiulain,  'nam  faireachduinn 
air  foill  is  fòirneart  gheur,  tre  naimhdeas  an  t- 
saoghail,  cha'n'eil  ann  a  mhain,  ach  na  ghiulain  iad 
cheana  nuair  nach  robh  ni  sam  bith  'san  eadraiginn 
eadar  am  fein-fhiosrachd  agus  "aingidhcachd 
spioradail  ann  an  ionadaibh  àrda." 

Ann  an  seirkhis  cooaidh  feumaidh  uile  shaigd- 
eirean  nah-armailt  Chriosdaidh  a  bhith.  Feumaidh 
iad  uile  an  aghaidh  a  chur  air  an  nàmhaid.  Agus 
cha'n'fheudar  leo  geilleadh  fa  chomhair  so.  Tha 
iad  lag,  tha  ia4  tinn,  tha  iad  aineolach,  :ach 

feumaidh  iad  còmhraig.  Agus  a  leithid  a  nnmhaid 
cuideachd  1  Cumhachd  iir-brathaidh  laidir  'sa 
chanip,  armaik  an  t-saoghail  air  gach  taobh,  agus 
feacbd  an  dorcliadais !  Is  iad  so  an  nàimhdean, 
agus  mur  marbh  iad  iad  bidh  iad  air  am 
marbhadh  leo. 

Ann  an  cogadh  tha  deuchainnfan  shaighdeirean 
glè  eadar-dhealaichte  o  cheile.  Ann  an  cogadli 
Bhonabart^  thàinig  cuid  a  dhaoine  as  gach  b];ir 
gun  sgiorrag  gu  cath  Waterloo  a  chur.  Bha  cuid 
eile  airson  a'  cheud  uair  'san  uair  mu  dheireadh  fo 
theine  'sa'  bhlàr  f  huileachdach  sin.  Tha  cuid  nach 
deach  'san  arm  gu  uair  na  buaidh.  Ach  tha  uile 
shaighdeirean  Criosdaidh  air  an  gairni  gu  cath  a 
mhaireas  fad  re  am  beatha.  Agus  c'arson  a 
chrùbadh  iad  bho  na  bhlàr.  Bithidh  gealtairtan 
uairean  a'  leigeil  orra  a  bhi  tinn  roimh  an  chath. 
bidh  cuid  a'  teicheadh,  agus  falaichidh  cuid  eile 
iad  fein  gus  a  bheil  an  cunnart  thairis.  Seadh, 
cha'n'eil  ro-mhòr  iongantais  orm  ri  so,  ma  tha  an 
Ceannard  mi-ealaidh,  agus  ma  tha  teàruinnteachd 
beatha  an  t-saighdeir  dearbh-chinnteach,  an  cùis  olc. 
agus  am  bàs  cinnteach.  Ach  ma  tha  Esan  aig  a 
bheil  an  t-àrd-ughdarras  neo-mhearachdach,  ma's 
i  chilis  as  fearr  de  chùisean  uile,  c'ait  a  nis  a  bheil 
aobhar  leisgeil  no  gealtaireachd  ?  Cha'n'eil  aite 

dha    fùidsidhean   'san    armailt    Chriosdaidh,    agus 
cha'n'eil  leithsgeul  ann  gu  geilleadh. 

Is  ann  le  bhi  gu  cinnteach  air  taobli  Chriosd 
bhithear  neo-sgathach  anns  a'  chath.  Biodh  a 
Cheannard  'na  chridhe  agus  cha  bhi  crith  ann  an 
gairdean  an  t-saighdeir.  Na  biodh  criibadh  bho'n 
chòmhrag,  oir  tha  beatha  a'  Chriosdaidh  teàruinnt 
agus  tha  'bhuaidh  cinnteach.  Roimh  dha  dhol 
'sa'  chath  tha  'bheatha  ann  an  gleidheadh  Dhe. 
Cha'n'eil  e  a'  toirt  a  bhi  gus  a'  chaonnag.  Agus 
aig  crioch  a'  chogaidh  cha  toir  e  leòntan  gu 
dhachaidh.  Bheir  e  eadhon"tuilleadh  agus  buaidh.' 
Bidh  aige-san  na's  mo  na  buaidh.  Tha  fear  na 
buaidh  uairean  glc  mhi-choltach  ris  a'  bhuaidh. 
Nochdaidh  e  lotan  agus  laigse  fo  'n  chrùn  lei.s 
a  bheil  a  cheann  air  a  chriinadh.  Ach  iadsan  a 
bheir  buaidh  tre  an  Uan  am  feadh  tha  criin  na 
glòire  orra,  tha  slàinte  naomhachd  fhoirfe  aca. 
Dhcalaich  iad  ri'n  uile  dhòruinn  anns  an  uair  a 
ihug  iad  buaidh ;  agus  bidh  sonas  bith-bhuan  'nan 
cridheachan  agus  aoil^hncas  siorruidli  air  an  cinn 
an  uair  a  shiubhlas  iad  a  stigh  gu  fois  agus  àrd- 
shonas  agus  glbir  tigh  an  athar. 

'S  e  Dia  as  tearmunn  duinn  gu  beachd, 

Ar  spionnadh  e  's  ar  treis: 
An  aimsir  carraid  agus  teinn, 

Ar  cobhair  e  ro  dheas. 
Mar  sin  ged  ghluaist'  an  talamh  tròm, 

Cha  'n  aobhar  eagail  duinn: 
Ged  thilgeadh  fòs  na  slèibhte  mòr'. 

Am  builsgein  fairg'is  tuinn.— S.  xtvì.  1-2. 

Fa  chùis  an  uamhais  anns  an  oidhch' 

Cha  bhi  ort  geilt  no  sgàth ; 
No  fòs  fa  chùis  na  saighde  bhios 

A'  ruith  air  feadh  an  là: 
Cha  bhi  maoin  eagaii  ort  roimh  'n  phlàigh 

Tha  triall  an  dorchadas : 
No  fòs  fa  chùis  an  uilc  a  bhios 

Mu  mheadhon  là  ri  sgrios.— 5.  xcì,  5-6. 

Is  treise  Dia  ta  chòmhnuidh  shuas 

Na  fuaim  nan  uisge  garbh'; 
Is  treise  Dia  na  sumainnean, 

Is  tonna  cuain  gu  dearbh.— 5.  xcU.  4. 


' 'M  ^^^^  ^  """  ^'  Roinn-Eorp'  bagairt  a' 
^  ^  dheanamh  air  na  h-eileanan  so,  bhitheadh 
e  'na  mhasladh  air  treubhantas  mic  fhoghainteach 
Bhreatuinn  mur  a  d'  èirich  iad  mar  aon  duine  a'  dhìon  an 
dùthaich  mhàthaireil.  .  .  . 

Oir  tha  araon  ar  Righ  agus  ar  tir  ro-airidh  air 
cathachadh  as  an  leth,  agus  cha  b'e  ach  an  dubh- 
ghealtair  nach  doirteadh  fhuil  gu  toileach  air  an 
sgàth.  .  .  . 

'N  uair  tha  eud  an  t-saighdeir  'na  theine  ie  gràdh 
tir'  is  teach ',  cha'n'eil  criochan  aig  dànachd  a  spioraid, 
agus  cha'n'eil  beart  arma  ris  nach  sxn  e  làmh.  .  .  . 

Is  fìor  rogha  òigridh  ar  duthcha  saor-shaighdeirean 
ar  Righ,  agas  cha'n'eil  an  coimeas  an  arm  tir  air  bith. 
Bu  choir  "  Tir  nam  beann  's  nan  gleann,"  bhi  na  •'  Tir 
nan  gaisgeach."  .  .  . 

'S  ann  le  bhi  gu  cinnteach  air  taobh  Chriosd 
bhithear  neo-sgàthach  anns  a'  chath.  Bitheadh  a 
Cheannard  'na  chridhe  agus  cha  bhi  crith  ann  an 
gàirdean  an  t-saighdeir.  Na  bitheadh  criibadh  bho'n 
chòmhrag,  oir  tha  beatha  a'  Chriosduidh  teàruinnt  agus 
tha  'bhuaidh  cinnteach.  Roimh  dha  dhol  's  a'  chath  tha 
bheatha  ann  an  gleidheadh  Dhe.  ladsan  bheir  buaidh 
troimh  an  Uan  bithidh  orra  crùn  na  glòire,  agus 
bithidh  slainte  naomhachd  fhoirfe  aca.  Dhealaich  iad 
ri  'n  dòghruinn  anns  a'  bhuaidh,  agus  bithidh  sonas 
bith-bhuaa  'nan  cridheachan  agus  aoibhneas  siorruidh 
air  an  cinn  'n  uair  a  shiubhlas  iad  a  stigh  gu  fois  agus 
àrd>shonas  agus  glòir  tigh  an  Athar." 

Dr  Ceanaìdeactì 

bha  'n  /nbh/'r  pheofharan. 


